
I. 


La laborejo, en kiu ni kune loĝis kaj pentris kun 
Svjatecki, estis nepagita, unue pro tio, ke ni ambaŭ 
havis kune ĉirkaŭ kvin rublojn, kaj due, ĉar ni sentis 
tute sinceran abomenon al loĝej-pagado. 

Nin pentristojn oni nomas malŝparuloj, sed mi, 
ekzemple, preferas fordrinki la monon, ol forĵeti ĝin 
pagante la mastron. 

Kio koncernas nian mastron, li ne estis malbona 
homo, kaj, krom tio, ni trovis kontraŭ li rimedon. 

Kiam, kutime matene, li venis memorigi la luo- 
pagon, tiam Svjatecki, kiu dormis sur planko, sur 
pajla matraco, kaj kovris sin per turka kurteno, uzata 
de ni kiel fono al portretoj, leviĝis duone kaj parolis 
per tomba voĉo: 

— Bone, ke mi vin vidas, ĉar mi sonĝis, ke vi 
estas mortinta. 

La mastro, kiu estis superstiĉa kaj videble timis 
la morton, tuj konfuziĝis eksterordinare. Tiam Svja- 
tecki ĵetiĝis dorse sur la pajlsakon, etendis la krur- 
ojn, kunmetis la manojn sur la brusto, kaj parolis plu: 

— Tiel mi vin vidis, kiel nun: vi havis blank- 

ajn gantojn, kun tro longaj fingrujoj, kaj lak-gama$- 
ojn; cetere vi ne estis tre ŝanĝita. 

Tiam mi aldonadis miavice: 

— Jafoje tiaj sonĝoj ne efektiviĝas. 

Ŝajnas, ke tiu „iafoje“ malesperigis nian mastron. 
Ĉiam finiĝis tiel, ke li, kolerigite, brufermis la pord- 
on, kaj ni poste aŭdis, kiel li malsupreniris po kvar 
ŝtupoj je unu fojo, malbenante la tutan mondon. La 
honesta animo me volis tamen sendi al ni la juĝan 
ekzekuciiston. 

Laŭvere ne multo estis forprenebla; verŝajne la 
mastro konkludis, ke en tiun-ĉi laborejon kaj la apud- 
an kuirejeton transloĝiĝos aliaj pentristoj, kaj estos 
same, aŭ pli malbone, 

Sed la akraĵo de mia rimedo malakriĝis post 
kelka tempo. La mastro alkutimiĝis al la penso pri 
la morto. Svjatecki intemcis ĝuste tiam pentri tri 
bildojn laŭ maniero de Wirtz, s.t. „Morto“, „Entom- 
bigo“ kaj „Vekiĝo el letargio“. Kompreneble en ĉiuj 
pentraĵoj estis prezentota nia dom-posedanto. 

Tiaj tombaj aferoj estas la specialo de Svjatecki, 
kiu, laŭ sia propra esprimo, pentras: „kadavrulojn“, 
„kadavrinoju* kaj „kadavridojn“. Kredeble pro tio 
neniu volas aĉeti liajn bildojn, ĉar cetere li havas 
talenton. Li ĵus sendis en la parizan Salonon du 
„kadavrulojn“, kaj ĉar ankaŭ mi sendis miajn „Judojn 
apud Vistulo“, kiujn en la katalogo de ISalono oni 
baptis „Hebreoj super riveroj de Babilono“, do ni 
atendis senpacience la verdikton de la jury (ju- 
ĝantaro). 

Nature Svjatecki antaŭvidis, ke ĉio estos plej 
malbona, ke la jury konsistas el efektivaj idiotoj, 

kaj, se ĝi eĉ ne konsistus el idiotoj, mi estas idioto, 
niaj pentraĵoj estas idiotaj, kaj ilia premiado estus la 
plejsupro de idioteco. 

Kiom da sango tiu simio malbonigis al mi dum 
la du jaroj, kiam ni loĝis kune, tion mi ne scias 
priskribi. 

La tuta ambicio de Svjatecki estis tio, ke oni 
lin opiniu morala „kadavrulo“. Li ŝajniĝas interalie 
drinkulo, kiu li ne estas. Li enverŝas en sin du aŭ 
tri kaliketojn da brando kaj rigardas, ĉu ni vidas tion, 
kaj se li ne estas certa, li puŝas iun el ni per ku- 
buto, kaj rigardante malserene, demandas per voĉo 
kvazaŭ subtera: 

— Jen, kiel malalten mi jam falis... jes?... ĉu 
ne vere? 

Ni al li respondas, ke li estas malsaĝa. Tiam 
li furioziĝas, kaj per nemio oni povas lin malbonhu- 
morigi pli, ol kiam oni montras malfidon je lia morala 
falo. Cetere li estas bubo honesta ĝis la ostoj. 

Foje ni perdis la vojon en la montaro, en Salz- 
kammergut, ĉirkaŭ Zell am See. 

Ĉar noktiĝis kaj estis facile rompi la kolon, do 
Svjatecki diris al mi: 

— Aŭskultu, ;Vladek, vi havas pli grandan ta- 
lenton, do estus pli granda domaĝo, se vi pereus. 
Mi iros antaŭe.. Se mi malsuprenfalos, vi sidos 
sur via loko ĝis la mateno, kaj matene vi jam iel 
helpos al vi. 

— Vi ne iros antaŭe, — mi respondas, — sed mi 
iros antaŭe, ĉar mi havas pli bonajn okulojn. 

Tiam diras Svjatecki: 

— Se mi ne rompos la kolon hodiaŭ, mi mal- 


grali tio trovos mian finon en ia kanalo... estas por 
mi tute egale. 

Ni komencas disputi. 

Dume fariĝas malhele, kiel en kelo. Fine ni 
interkonsentas, ke ni tiros lotojn. Ni lotas. 

Svjatecki eltiras la modon kaj marŝas antaŭen. 

Ni iras sur monta dorso. Komence ĝi estas su- 
fiĉe larĝa, poste ĉiam pli mallarĝa. Kiom ni povas 
konjekti, dekstre kaj maldekstre estas abismoj, certe 

senfundaj. 
; La dorso fariĝas ankoraŭ pli mallarĝa, kaj, kio 
estas pli grava, pecetoj de putrintaj rokoj forŝoviĝas 
el sub niaj piedoj. 

— Mi iras kvarpiede, ĉar alie ne estas eble! — 
diras Svjatecki. 

Efektive, alie ne estis eble, do ni malsupreniĝas 
sur la manojn kaj iras plu, kiel du ĉimpanzoj. 

Sed baldaŭ montriĝas, ke ankaŭ tio taŭgas nen- 
ion. La roka dorso fariĝas ne pli larĝa ol dorso de 
ĉevalo. Svjatecki sidiĝas rajde, mi malantaŭ li, kaj, 
apogante nin per manoj, ni ŝoviĝas antaŭen, kio ek- 
sterordinare malutilas al niaj vestaĵoj. 

' Post kelka tempo mi aŭdas la voĉon de Svja- 
tecki: 

— Vladek? 

— Kion do? 

— La dorso finiĝis. 

— Kio sekvas? 

— Malpleno... certe abismo! 

— Prenu do ŝtonon kaj ĵetu... ni aŭskultos, ĉu 
ĝi talas longe. 

En la mallumo mi aŭdas, kiel Svjatecki palpas 


per la manoj por trovi peceton da putrinta roko, kaj 
poste diras: 

— Mi ĵetas... aŭskultu! 

Ni ambaŭ streĉas la orelojn. 

Mallaŭto! 

— Vi aŭdis nenion? 

— Nenion! 

— Jen ni aranĝis nin bele! devas esti ĉirkaŭ 
cent klaftoj. 

— Ĵetu ankoraŭ unu fojon! 

Svjatecki trovas pli grandan rok-peceton kaj ĵetas. 

Nenia resono. 

— Ĉu tie estas nenia fundo? — diras Svjatecki, 

— Nenio helpos! ni sidos ĝis mateno. 

Kaj mi sidas. Svjatecki ĵetas ankoraŭ kelke da 
ŝtonoj; ĉio estas vana. Pasas unu horo, la dua, fine 
mi aŭdas la voĉon de Svjatecki: 

— Vladek, vi ne ekdormetu.. ĉu vi ne havas 
cigaredon? 

Montriĝas, ke cigaredojn mi havas, sed la alum- 


. etojn foruzis ni ambaŭ. Malespero! Povas esti la 


unua horo nokte, aŭ iom malpli. 

Komencas pluveti. Ĉirkaŭe estas nepenetrebla 
mallumo. Mi konvinkiĝas, ke vivante inter homoj, 
en urbo aŭ en vilaĝo, ni havas nenian ideon pri tio, 
kio estas mallaŭto. La mallaŭto, kiu min ĉirkaŭas. 
eĉ zumas en la oreloj. 

Mi aŭdas preskaŭ, kiel la sango rondiras en miaj 
vejnoj, kaj la batadon de la propra koro mi aŭdas 
bonege. 

Komence nia sitnacio interesas min. 

Sidi dum silenta nokto sur roka dorso, kiel sur 


ĉevalo, ĝuste super nesondebla abismo, tio ne okazas 
ja facile al iu ĉefurbano; sed baldaŭ fariĝas malvarme, 
kaj krom tio Svjatecki komencas filozofi: 

— Kio estas la vivo? la vivo estas simple pork- 
eco. Oni diras: la arto, la arto" Min kune kun la 
arto... Simia imitado de la naturo kaj krom tio mal- 
noblaĵo... Mi vidis ja dufoje la Salonon. Oni alsendis 
tiom da bildoj, ke el tiu tolo oni povus fari sufiĉe 
da matracoj por ĉiuj judoj en la mondo, kaj kio estis 
tie? La plej malnobla flatado al gustoj de butikistoj, 
ĉio prikalkulita por komerco aŭ por plenŝtopi ventr- 
ojn. Prostitucio de arto, nenio pli! Se tie estus arto, 
tiam la paralizo ĝin fulmetrafus; feliĉe, vera arto ne 
ekzistas en la mondo... estas nur la naturo. Povas 
esti, ke la naturo estas ankaŭ porkeco.. Plej bone 
estus salti jen tien... kaj fari la finon. Mi farus tion, 
se mi havus brandon, sed ĉar mi ne havas brandon, 
mi sekve tion ne faros, ĉar mi ĵuris al mi, ke sobre 
mi ne finos. 

Mi alkutimiĝis al la babilado de Svjatecki, ta- 
men, meze de tiu-ĉi mallaŭto kaj devojiĝo, en mal- 
varmo, en mallumo, super abismo, liaj vortoj agordis 
ankaŭ min malserene. Feliĉe, ke babilinte sufiĉe, li 
ĉesis. Li ĵetis ankoraŭ kelke da ŝtonoj, ripetis an- 
koraŭ kelkfoje: „Eĉ ne aŭdiĝas!“ -- kaj poste ni si- 
lentis dum ĉirkaŭ tri horoj. 

Ŝajnis al mi, ke baldaŭ jam tagiĝos, kiam subite 
ni ekaŭdis super niaj kapoj grakadon kaj bruon de 
flugiloj, 

Estis ankoraŭ mallume, kaj mi nenion povis 
ekvidi, sed mi estis certa, ke jen agloj komencas 
rond-ilugi super la abismo: „gra! gra!“ aŭdiĝis ĉiam 

pli forte, supre en la malhelo. Mirigis! min tio, 
ke aŭdiĝis tiom da voĉoj, kvazaŭ transflugus tut- 
aj legionoj da agloj. Ĉiuokaze ili antaŭanoncis la 
tagon. 

Efektive, post kelka tempo mi ekvidis miajn 
manojn, apogitajn sur la roka bordo; poste montriĝis 
al mi la konturoj de la dorso de Svjatecki, tute kiel 
nigra silueto sur iom malpli nigra fono. Tiu fomo 
paliĝis Ĉiumomente. Poste belega, pal-arĝenta nuanco 
komencis tralumi sur la roko, sur la dorso de Svja- 
tecki kaj ĝi saturis ĉiam pli la malhelon; tute same, 
kvazaŭ iu alverŝadus al ĝi arĝent-koloran fluidaĵon, 
kiu ensorbiśadis en ĝin, miksis sin kun ĝi, faris ĝin 
el nigra — griza, el griza — perlkolora. En tio estis 
samtempe ia krudeco kaj humideco; ne nur la roko, 
sed ankaŭ la aero ŝajnis esti malseka. 

Ĉiumomente fariĝas pli lumplene. 

Mi rigardas, penas fiksi en mia memoro tiujn 
ŝanĝojn de la nuanco, kaj iomete mi pentras en la 
animo, kiam subite mi aŭdas la ekkrion de Svjatecki: 

— Fi! idiotoj! 

Kaj lia dorso malaperas el miaj okuloj. 

— Svjatecki! — mi krias — kion vi faras! 

— Ne kriaĉu! rigardu! 

Mi kliniĝas, rigardas — kio montriĝas? Jen, mi 
sidas sur roka dehakajo, eniĝanta en herbejon, kiu 
kuŝas eble unu metron pli malsupre. La muskoj mal- 
laŭtigis la resonon de ŝtonoj, ĉar cetere la herbejo 
estas tute ebena; malproksime estas videbla la vojo, 
sur ĝi la kornikoj, kiujn mi opiniis agloj. Ni bezonis 
nur malsuprenlasi la piedojn for de la roko, por iri 
tute trankvile hejmen. 


Anstataŭ tio ni estis sidantaj sur la roka de- 
hakaĵo kaj ni klakis per dentoj dum la tuta nokto. 

Mi ne scias pro kio, jen nun, kiam ni en la la- 
borejo atendis kun Svjatecki la alvenon de la mastro, 
tiu aventuro, de post kiu pasis jam ĉirkaŭ unu jaro 
kaj duono, rememoriĝis al mi tiel, kvazaŭ ĝi estus 
okazinta hieraŭ. 

Tiu rememoro plenigis min per stranga espero 
kaj kuraĝo, do mi diris tuj al Svjatecki: 

— Vi memoras, Antek, kiel ni pensis, ke ni 
sidas super abismo, kaj montriĝis, ke antaŭ ni estis 
ebena vojo. Tiel povas esti ankaŭ nun. Jen ni estas 
malriĉaj, kiel ratoj en preĝejo, la mastro volas nin 
forekspedi el mia laborejo, dume ĉio povas aliiĝi, 
Eble nun malfermiĝos ia kluzo kun gloro kaj mono? 

Svjatecki sidis ĝuste tiam sur sia matraco kaj 
surmetis boton, murmurante ĉe tio, ke la vivo kon- 
sistas el surmetado de botoj matene kaj el ilia ves- 
pera fortirado, kaj ke nur tiu estas prudenta, kiu hav- 
as la kuraĝon pendigi sin, kion li, Svjatecki, ĝis nun 
ne faris ekskluzive pro tio, ĉar li estas ne nur plej 
granda malsaĝulo, sed krom tio malnobla senkuraĝulo. 

La eksplodo de mia optimismo interrompis lian 
meditadon, do li levis sur min siajn fiŝ-okulojn kaj diris: 

— Vi precipe havas motivon por ĝoji; antaŭ- 
hieraŭ Suslovski forekspedis vin el sia domo kaj el 
la koro de sia filino, kaj hodiaŭ la mastro elĵetos vin 
el la laborejo. 

Domaĝe! Svjatecki diris la veron. Ankoraŭ an- 
taŭ tri tagoj mi estis la fianĉo de fraŭlino Kazimira 
Suslovska, kaj jen mardon matene... jes! mardon! mi 
ricevis de Ŝia patro la sekvantan leteron: 


„Amata Sinjoro! 

Nia filino, subiĝante al persvado de la ge- 
patroj, konsentas rompi la ligon, kiu por ŝi es- 
tus malfeliĉo. Ŝi povus ĉiam trovi rifuĝon sur 
la sino de la patrino kaj sub la tegmento de la 
patro, sed estis ĝuste la devo de ni gepatroj 
malebligi tiun-ĉi ekstremon. Ne tiom via pozicio 
materiala, kiom via facilanima karaktero, kiun 
vi, malgraŭ ĉiuj penoj, kaŝi ne povis, inklinigas 
nin kaj nian filinon, redoni al vi la parolon kaj 
interrompi pluajn rilatojn kun vi, kio cetere ne 
ŝanĝos nian por vi favorecon. 

Kun respekto 
Heliodor Suslovski. 
e. (stinta) ĉefo en e. trezorkomisio de P. R.“ 


Jen la teksto de la letero... 

Ke el mia materiala pozicio oni povus kudri 
botojn por hundo, tion mi pli-malpli konsentas, sed 
kion tiu patetika gorilo riproĉas al mia karaktero, 
tion mi vere ne komprenas. 

La kapo de Kazja rememorigas la tipojn el la 
direktoriato, kaj belege estus, se ŝi volus frizi sin ne 
laŭ la modo hodiaŭa, sed laŭ la tiama. Mi provis eĉ 
peti pri tio, cetere vane, ĉar ŝi ne komprenas tiujn 
aferojn. Sed la koloreco de ŝia vizaĝo estas tiel 
varma, kvazaŭ Fortuni ŝin estus pentrinta. 

Jam por tio sola mi amis ŝin sincere, kaj la 
unuan tagon post la ricevo de la letero de Suslovski 
mi havis la humoron de venenito. Nur la duan tag- 
on, vespere, mi sentis min iom pli bone, ĉar mi 
estis dirinta al mi: se ne, do ne! Toleri mian sorto- 

baton helpis al mi plej multe la cirkonstanco, ke mi 
bavis la kapon okupitan per la penso pri la Salono 
kaj miaj „Judoj“. Mi havis la konvinkon, ke mia 
bildo estas tute bona, kvankam Svjatecki profetis, ke 
oni ĝin elĵetos eĉ el la antaŭvestiblo de l” Salono. 

Mi komencis ĝin pentri ankoraŭ antaŭ unu jaro: 

Estis tiel: 

Mi iras vespere apud la Vistulo kaj rigardas: 
jen rompiĝis riverŝipeto, ŝarĝita per pomoj. La strataj 
buboj elkaptas la pomojn el la akvo, kaj apud la 
bordo de l” rivero sidas tuta juda familio, en tia mal- 
espero, ke ili eĉ ne lamentas, sed interplektis la man- 
ojn kaj rigardas la akvon kiel statuoj. 

Estas maljuna judo, patriarko-mizerulo, maljuna 
judino, juna judo, koloso kiel Maĥiabeo, junulino, 
iom lentuga, sed kun granda karaktero en la desegno 
de la mazo kaj buŝo, fine du judidoj. 

Vesperiĝas; la rivero havas kuprokolorajn re- 
brilojn — vere mirindajn. La arboj sur la Saksa In- 
suleto staras tute en la ĉielruĝo, plue sur la Insuleto 
brilas la larĝe disverŝita akvo kun nuancoj ruĝaj, 
nuancoj de ultramaro, nuancoj preskaŭ ŝtalkoloraj, 
aŭ transirantaj en purpuron aŭ violkoloron. La aera 
perspektivo — volupto! La transiro de unuj nuancoj 
al aliaj estas tiel nekaptebla kaj tiel mirinde bela, ke 
la animo ekstaziĝas — ĉirkaŭe estas mallaŭte, lum- 
plene, trankvile. Tia melanĥolio estas super ĉio, ke 
oni povus hurli — kaj jen tiu grupo malĝoja, sidanta 
tiel, kvazaŭ ili ĉiuj de la infana aĝo pozadus en pen- 
tristaj laborejoj... 

Tuj lumiĝis en mia kapo: jen mia bildo! 

Mi havis ĉe mi skatoleton kaj kolorilojn, ĉar 


sen ili mi ne eliras el domo, kaj senprokraste mi 
komencis skizi, ankoraŭ antaŭe dirinte al la judoj: 

— Sidu tiel, eĉ ne moviĝu! — rublon al ĉiu an- 
taŭ ol krepuskiĝos. 

Miaj judoj tuj komprenis la aferon kaj sidis, 
kvazaŭ enkreskinte en la teron. Mi skizas, skizas! 
La buboj eliris el la akvo kaj baldaŭ mi aŭdis mal- 
antaŭ mi: 

— Pentristo! pentristo! li diras, ke li trovis, kaj 
li estas ŝtelisto! 

Sed mi ekparolis al ili en ilia strat-buba lingvo 
kaj mi akiris tuj ilian favoron; ili eĉ ĉesis ĵetadi pe- 
cetojn da ligno sur la judojn, por me difekti mian 
laboron. 

Dume, en mia grupo ekregis neatendite bona 
humoro. 

— Judoj! —mi krias: — malĝoju! — Kaj la mal- 
junulino respondas: 

— Pardonpetante la sinjoron pentriston, pro kio 
ni devas malĝoji, kiam la sinjoro promesis al ĉiu 
el ni po unu rublo? Tiu malĝoju, kiu profiton ne 
havas! 

Mi devis minaci al ili, ke mi ne pagos. 

Mi tamen skizis dum du vesperoj, poste ili pozis 
al mi ankoraŭ du monatojn en la laborejo. Svjatecki 
diru, kion li volas, sed la pentraĵo estas bona, ĉar 
tute ne malvarma; en ĝi estas sincera vero kaj mul- 
tege da naturo. Mi lasis eĉ la lentugojn al la juna 
judino. La vizaĝoj povus esti pli belaj, sed ne povas 
esti pli veraj kaj havi pli da karaktero. 

Mi tiel multe pensis pri tiu bildo, ke mi pli 
facile toleris la perdon de Kazja. Do, kiam Svjatecki 


li 


rememorigis Śin al mi, Śajnis al mi, ke tio okazis 
jam antaŭ tre longa tempo. Dume Svjatecki surme- 
tadis la duan boton kaj mi komencis prepari la sa- 
movaron. 

Venis kun bulkoj la maljuna Antonedzino, al 
kiu Svjatecki de unu jaro vane konsilas, ke ŝi pen- 
digu sin — kaj ni komencis trinki la teon. 

— Pro kio vi estas hodiaŭ tiel kontenta? — de- 
mandas min Svjatecki malafable. 

— Cu mi scias! Vi vidos, ke okazos al ni io 
eksterordinara. 

En tiu-ĉi momento ni aŭdas la kraketadon de 
la ŝtuparo, kiu kondukas al la laborejo. 

— La mastro! jen via eksterordinaraĵo! — diras 
Svjatecki. > 

Tion dirinte, li eltrinkas sian teon, tiel varmeg- 
an, ke eć larmoj aperas en liaj okuloj; li forsaltas el 
sia seĝo, kaj ĉar nia kuirejeto havas transirejon, do 
li kaŝas sin en la laborejo malantaŭ la kostumoj kaj 
vokas spiregante el sia rifuĝejo: 

— Mia karulo! li vin amas treege, parolu kun lil... 

— Li ne scipovas vivi sen vi! — respondas mi, 
kurante al la kostumoj — parolu do vi! 

Subite malfermiĝas la pordo kaj eniras — kiu? 
Ne la mastro, sed la gardisto de la domo, en kiu 
loĝas gesinjoroj Suslovski. 

Ni elkuras el malantaŭ la kostumoj. 

— Mi alportis por la sinjoro leteron — diras la 
gardisto. 

Mi prenas la leteron... Je Hermes! — de Kazja!— 
Mi disŝiras la koverton kaj mi legas, kio sekvas: 

„Mi estas certa, ke la gepatroj pardonos al ni. 

Venu tuj, malgraŭ la frua horo. Ni ĵus revenis el la 
Saksa ĝardeno, kie ni trinkis la akvon. K.“ 

Mi ne estas vere certa pri tio, kion nome la ge- 
patroj volas al mi pardoni, sed mi ankaŭ me havas 
la tempon pensi pri tio, ĉar mi estas treege mirigita... 

Nur post momento mi transdonas la leteron al 
Svjatecki, kaj mi diras al la gardisto: 

— Amiko! diru al la fraŭlino, ke mi tuj venos... 
Atendu... Mi ne havas etan monon, sed jen vi prenu 
tri rublojn (la lastajn!), ŝanĝu ilin, retenu al vi unu 
rublon, kaj al mi alportu la reston. 

Dirante paranteze, mi konstatas, ke la monstro, 
preninte la tri rublojn, ne revenis plu. La fripono 
sciis, ke mi ne faros skandalon en la domo de Su- 
slovskij, kaj li trouzis la situacion senhonte. Sed 
tiam mi eĉ ne atentis tion. 

— Nu, kion vi diros? — mi demandis Svjatecki'n. 

— Nenion! ĉiu bovido trovos sian buĉiston. 

Rapidigante mian envestiĝon, mi eĈ ne povis 
trovi por Svjatecki konvenan kaj ĝustan insulton. 


. 


II. 


Kvaronhoron pli malfrue mi sonoretas al Su- 
slovski j. 

Malfermas al mi Kazja mem. Ŝi estas belega... 
Ŝi havas en si ankoraŭ la varmecon de l dormo kaj 
la maten-freŝecon, kiun ŝi alportis el la ĝardeno en 
la faldoj de sia katuna, helblukolora vestaĵo. La ĉa- 
pelo, kiun ŝi deprenis, senordigis iom Ŝiajn harojn. 
Ŝia vizaĝo ridas, la okuloj ridas, la humida buŝo 
ridas.. Vera mateno! Mi kaptas ŝin je la manoj kaj 
komencas kisi ilin ĝis la kubutoj; ŝi klinas sin al 
mia orelo kaj demandas: 

— Kiu amas do pli bone? 

— Poste ŝi kondukas min je la mano antaŭ la 
vizaĝon de la gepatroj. La maljuna Suslovski havas 
la mienon de Romano, oferanta al morto pro patria 
la ununaskitan infanon; la patrino gutigas larmojn en 
la kafon, ĉar ambaŭ sidas ĉe la kafo. Sed ili sta- 
riĝas vidante nin, kaj paĉjo Suslovski ekparolas: 

— La prudento kaj la devo ordonus al mi diri: 
ne! sed la koro de naskinto havas siajn rajtojn — se 
tio estas malforteco, Dio juĝu min pro ĝi. 

En tiu-ĉi momento li levas la okulojn por pruvo, 
ke li estas preta respondi en okazo, se la ĉiela tri- 
bunalo komencos tuj skribi la protokolon. Mi ne 
vidis en mia vivo ion pli roman, krom la salami 
kaj la makaronoj, vendataj sur la Corso. La momento 
estas tiel solena, ke hipopotamo krevus pro kortuŝi- 
teco. La solenecon pligrandigas ankoraŭ sinjorino 
Suslovska, dismetante la brakojn kaj parolante per 
plorema voĉo: 

— Miaj infanoj! se al vi estos iam malbone en 
la mondo, rifuĝu tien-ĉi — tien-ĉi! 

Tion dirante Ŝi montras la sinon. 

Mi ne estas tiel malsaĝa! Ne min oni logu en 
la rifuĝejon, tien, tien!.. Se Kazja al mi proponus 
tie azilon, estus io alia. Malgraŭ ĉio mirigas min la 
honesteco de Suslovskij kaj mia koro estas trople- 
nigita de dankemo. r 

Pro kortuŝiteco mi eltrinkas tiom da glasoj da 
kafo, ke eĉ Suslovski komencas maltrankvile rigardi 
la kafomaŝineton kaj la kremujon. Kazja alverŝas al 
"mi senhalte kaj mi penas samtempe ekpremi ŝian 
piedeton sub la tablotuko. Sed ŝi retiras ĝin ĉiam, 
skuante ĉe tio nerimarkeble la kapon kaj ridetante tiel 
fripone, ke mi ne scias, kiel mi povis sidi tiel trakvile. 

Mi sidas dum ĉirkaŭ unu horo kaj duono, sed 
fine mi devas forkuri, ĉar en la laborejo atendas min 
Bobĉjo, kiu premas ĉe mi lecionojn de desegnado 
kaj ĉiufoje lasas al mi bileton kun blazona sigelaĵo; 
cetere, plej ofte mi perdas tiujn biletojn. Kazja kaj 
la patrino akompanas min en la antaŭĉambron, kio 
min kolerigas, ĉar mi volis, ke Kazja akompanu min 
sola. Kian buŝon ŝi havas!... 


Mi devas iri tra la Saksa ĝardeno. Homoj, trink- 
inte tie la mineralan akvon, revenas ankoraŭ amase... 
Envoje mi rimarkas, ke ĉiuj haltas je mia vido. Mi 
aŭdas ĉirkaŭe la flustrojn: „Magorski! Magorski! jen 
li..!“ La fraŭlinoj, vestitaj en Giu-nuancajn katunojn, 
sub kiuj mirinde desegniĝas iliaj formoj, ekrigardas 
min tiel, kvazaŭ ili volus paroli: „eniru, la tabernaklo 
estas preta!“ Kio estas, pro diablo? ĉu mi estas tiel 
fama! — nenion mi komprenas. 

Mi iras plu — ĉiam la samo... En la vestiblo, 
ĉe la ŝtuparo, mi trafas la mastron, kiel ŝipo rokon. 
Ve! luopago! 

Sed la mastro proksimiĝas kaj diras: 

— Mia sinjoro! Kvankam iafoje mi altrudas 
min, tamen kredu al mi, ke por vi mi havas tiom 
da... jen, permesu nur! 

Tion dirinte, li kaptas min je la kolo kaj al- 
premas al sia brusto. Nu, mi komprenas. Kredeble 
Svjatecki diris al li, ke mi edziĝas, kaj li pensas, ke 
de nun mi regule pagos la loĝejon. Li pensu... 

Mi kuras supren. Envoje mi jam aŭdas bruan . 
paroladon ĉe ni. Mi enkuras. En la laborejo estas 
malhele pro fumo. Estas Julek Ĵisinski, Vacek Po- 
terkjeviĉ, Franek Cepkovski, la maljuna Sludecki, 
Karminski, Vojtek Miĥalak, ĉiuj amuziĝas transsend- 
ante al si poŝtolude la elegantan Bobĉjon, sed ekvid- 
inte min, ili lasas lin apenaŭ vivan en la mezo de 
la laborejo kaj komencas kriegi: 

— Ni gratulas! gratulas! gratulas! 

— Ni levu lin! 

En la sama momento mi estas kaptita sur la 
brakojn kaj kelkan tempon ili ĵetadas min supren, 

kriegante kiel aro da hurl-simioj; fine mi troviĝas 
sur la planko, dankas al ili, kiel mi povas, kaj mi 
anoncas, ke ĉiuj devas ĉeesti mian edziĝon, precipe 
Svjatecki, kiun mi jam antaŭe invitas, ke li estu mia 
fianć-amiko... 

Sed Svjatecki levas la manojn kaj diras: 

— Tiu-ĉi stultulo pensas, ke ni gratulas lin pro 
lia edziĝo. 

Kaj pro kio vi gratulas? 

— Kiel do? vi scias menion? — demandas ĉiuj 
voĉoj. 

—- Mi scias nenion; do kion vi volas, pro ĉiuj 
diabloj? 

— Donu al li la „Fluganton“! matenan numeron 
de la „Fluganto“ — krias Vacek Poterkjeviĉ. 

lli donas al mi la matenan numeron de la „Flug- 
anto“, superkriante unu la alian: „rigardu la depeŝojn!“ 

Mi rigardas la depeŝojn kaj legas, kio sekvas: 

„Propra telegramo de la „Fluganto“. La pentr- 
aĵo de Magorski: „Hebreoj super riveroj de Babilono“, 
ricevis la grandan oran medalon en la ĉitiu-jara Sa- 
lono. La kritiko ne trovas sufiĉe da laŭdaj Vortoj 
por la genio de la majstro. Albert Wolff nomis la 
bildon „rivelaĵo“ (malkaŝo) Baron Hirŝ proponas 
15.000 frankojn. 

Mi svenas! savu! Mi stultiĝas tiel, ke mi ne 
scipovas ekparoli unu Vorton. Mi sciis, ke mia bildo | 
estis bona, sed pri tia sukceso mi eĈ ne revis. 

La numero de la „Fluganto“ elfalas el miaj 
manoj. 

Oni levas ĝin kaj legas al mi ankoraŭ el la lastaj 
sciigoj la sekvantajn komentariojn al la depeŝo. 


Literatura Aldono. —2 17 


Sciigo la, Ni informiĝas el la propra buŝo 
de la majstro, ke li intencas eksponi sian pentraĵon 
en nia siren-blazona ĉefurbo. 

Sciigo Ila. Je la demando del vicprezidanto 
de I” komitato de la Societo por Akcelado de Belart- 
oj, direktita al nia majstro, ĉu li intencas eksponi 
sian ĉefverkon em Varsovio, la majstro respondis: 
„mi preferus ne vendi ĝin en Parizo, ol ne eksponi 
en Varsovio!“ Ni esperas, ke tiujn-ĉi vortojn niaj 
posteuloj legos (Dio donu eble plej malfrue) sur la 
tombo de la majstro. 

Sciigo Ia. La patrino de nia majstro, post 
ricevo de la depeŝo el Parizo, grave malsaniĝis pro 
kortuŝo. 

Sciigo IVa. Ni informiĝis en la momento, 
kiam la numeron de la gazeto ni transdonis al la 
presmaŝino, ke la patrino de nia majstro fartas pli bone. 

Sciigo Va, Nia majstro ricevis la inviton, 
eksponi la pentraĵon, el ĉiuj ĉefurboj de Eŭropo. 

La supermezuro de tiuj monstraj mensogoj re- 
konsciigas min iom. Ostŝinski, la redaktoro de la 
„Fluganto“, kaj kune eks-svatiĝanto al Kazja, kredeble 
freneziĝis, ĉar tio superas jam ĉian mezuron. Kom- 
preneble, la bildon mi eksponos antaŭ ĉio en Var- 
sovio, sed Ie pri tio mi parolis ankoraŭ al neniu; 
Ile la vicprezidanto de la Societo por Akcelado de 
Belartoj demandis min pri nenio; Ille mi respondis 
al li nenion; IVe mia patrino mortis antaŭ naŭ jaroj; 
Ve mi ricevis el nemie la inviton pri ekspono de 
la bildo. 

Kio estas pli malbona: momente mi ekpensas, 
ke, se la depeŝo estas tiel vera, kiel la kvin sciigoj 

„tiam adiaŭ... Ostŝinski, kiu antaŭ duonjaro, kvankam 
la gepatroj favoris lin, ricevis de Kazja rifuzon, eble 
intence volas min mistifiki, sed tiam „li pagos al mi 
per kapo sia, aŭ per simila io alia!“ kiel diras la 
teksto de iu opero. Tamen la kolegoj trankviligas 
min, ke la sciigojn Ostŝinski povis fabriki mem, sed 
la depeŝo devas esti vera. 

Samtempe alvenas ankaŭ Stań Klosoviĉ kun la 
matena numero de la „Kuranto“. La depeŝo estas 
ankaŭ en la „Kuranto“. Mi ekspiras libere. 

Nun komenciĝas la apartaj gratuloj. 

La maljuna Sludecki, homo tre falsa kaj dolĉa 
kiel siropo, skuas mian manon kaj diras: 

— Dio amata! mi kredis ĉiam je la genio de la 
kolego, kaj ĉiam mi defendis la kolegon... (mi scias, 
ke li nomis min azeno...) sed.. Dio amata... eble la 
kolego ne deziras, ke tia fa-presto, kiel mi, nomu 
la kolegon kolego, tiam la kolego pardonu la mal- 
novan kutimon, Dio amata... 

Mi deziras al li en mia animo, ke li pendiĝu, 
sed mi ne povas respondi al li, ĉar en la sama mo- 
mento Karminski fortiras min flanken kaj diras, mal- 
laŭte, sed tiel, ke li estu aŭdata: 

— Eble la kolego bezonas monon, tiam la ko- 
lego diru, kaj mi tiam... 

Kaminski estas komata inter mi pro sia kom- 
plezemo. De tempo al tempo li diras al iu el ni: se 
la kolego bezonas helpon, tiam la kolego diru, kaj 
tiam — ĝis revido!“ Kaj vere li havas monon. Mi 
respondas al li, ke, se mi ne trovos;aliloke, tiam mi 
turnos min al li. Dume venas aliaj, sinceraj buboj, kiel 

„oro, kaj ili ĉirkaŭpremas min, ke miaj flankoj doloras. 

Fine proksimiĝas Svjatecki; mi vidas ke li estas 
kortuŝita, sed li kaŝas tion kaj diras malafable: 

— Kvankam mi vidas, ke vi judiĝos, tamen mi 
vin gratulas. 

— Kvankam mi vidas, ke vi idiotiĝas, tamen mi 
Vin dankas — mi respondas al li, kaj mi ĉirkaŭprenas 
nin tutforte. Vaĥ Poterkjeviĉ memorigas, ke en lia 
gorĝo malsekiĝis. Mi ne havas eĉ unu groŝon, sed 
Svjatecki havas du rublojn, aliaj havas ankaŭ. Oni 
faras monkolekton kaj punĉon... Oni trinkas je mia 
sano, ĵetas min ree supren, kaj ĉar mi al ili diras, 
ke kun Suslovskij la afero estas riparita, do oni 
trinkas ankaŭ je la sano de Kazja. Subite proksim- 
iĝas al mi Svjatecki kaj diras: 

== CWA juna idioto, pensas, ke ili ne legis la 
depeŝon antaŭ ol la fraŭlino al vi skribis? 

— Ho, frapo! Kvazaŭ iu ekbatus mian kapon 
per bastonego. Unuflanke la horizonto plilumiĝas, 
aliflanke ĝi diable malheliĝas. De Susłovskij oni 
povas atendi Ĉion, sed mi ne supozis, ke Kazja estus 
kapabla al tia profitema kalkulado. 

Tamen estas tre versimile, ke matene ĉe la mi- 
neral-akvoj ili tralegis la depeŝon kaj min alvokis tuj. 

En la unua momento mi volas kuri al Suslov- 
skij kaj stariĝi antaŭ iliaj okuloj. 

Sed mi ne povas forlasi la societon... Krom tio 
alvenas Ostŝinski, eleganta, malvarma, memfida, gant- 
umita kiel kutime. La sagaco helradias el lia vizaĝo, 
ĉar li estas konata ruzulo. 

Jam sur la sojlo li komencas svingi protekte la 
bastonon kaj diras: 

Mi gratulas, majstro, ankaŭ mi gratulas. 


Tiun „mi“ li elparolas kun tia akcento, kvazaŭ 
lia gratulo signifus pli, ol la gratulo de iu alia. 

Cetere povas esti, ke li estas prava... 

— Kion vi elpensis! — mi vokas — vere, kiel vi 
min vidas tie-ĉi, nur unue el la „Fluganto“ mi sciiĝis 
pri Cio. 

Tio estas por mi indiferenta — diras Ostŝinski. 

— Pri la ekspono de la bildo mi ankaŭ nenion 
parolis. 

— Sed nun vi parolas — diras flegme Ostŝinski. 

— Kaj li ne havas patrinon kaj lia patrino ne 
malsaniĝis! — vokas Vojtek Mikalak. 

Tio interesas min malmulte, — ripetas grave 
Ostŝinski, deprenante la duan ganton. 

— Sed la depeŝo estas vera. 

— Vera. 

Tiu-ĉi certigo trankviligas min tute. Dankeme 
mi enverŝas por li punĉon. Li almetas la buŝon al la 
rando de l' glaso, eltrinkas gluton, kaj poste li diras: 

— Antaŭe vian sanon, kaj la duan gluton mi 
trinkos, vi scias je kies sano?.. Mi gratulas al vi 
duoble. 

El kie vi scias? 

Ostsinski movas la ŝultrojn. 

— Ĉar Suslovski estis ja hodiaŭ antaŭ la oka 
horo en la redakcio. 

Svjatecki komencas ion murmuri pri homoj mal- 
noblaj ĝenerale, mi ne povas pli longe teni min kaj 
mi kaptas la ĉapelon. Ostśinski eliras kun mi, sed 
mi forlasas lin envoje kaj post kelke da minutoj mi 
sonoretas la duan fojon al Suslovskij. Malfermas al 
mi Kazja, la gepatroj ne estas hejme. 

— Kazja! — mi diras severe — vi sciis pri la 
depeśo? 

— Mi sciis — respondas ŝi trankvile. 

— Ha, — Kazja! ` 

— Kion vi volas, mia kara? Ne miru je la ge- 
patroj... Ili ja devas havi ian prudentan motivon, pro 
kiu ili konsentas je vi. 

— Sed vi, Kazja? A 

— Kaj mi uzis la unuan okazon... Cu vi tion 
mallaŭdas, Vladek? j 

En miaj okuloj klariĝas kaj ŝajnas al mi, ke 
Kazja estas tute prava. Ĝuste dirante, kial mi, al- 
kuris tien-ĉi kiel frenezulo? Dume Kazja proksimiĝas 
kaj apogas la kapeton sur mian ŝultron; mi ĉir- 
kaŭprenas ŝin; ŝi klinas la vizaĝeton flanken de mia 
ŝultro, fermas la okulojn, elŝovas sian rozkoloran 
beketon kaj flustras: 

` — Ne, ne Vladek!... ne nun... post la edziĝo... 
mi petas vin! 

Sekve de tiu-ĉi peto mi alpremas per mia buŝo 
ŝian beketon kaj ni restas tiel, ĝis kiam la spirado 
al ni tion permesas. La okuloj de Kazja fariĝas sven- 
intaj.. Pine ŝi kovras ilin kaj diras: 

— Mi vin petis ja tiel, ke vi ne... 

La riproĉo kaj la rigardo el sub la kovranta ĝin 
maneto kortuŝas min tiel, ke mi kisas ŝin la duan 
fojon. Kiam oni amas iun, oni havas nature pli grand- 
an inklinon kisi lin, ol ekzemple bati... kaj mi amas: 
Kazja'n senmezure kaj ĝis memforgeso, dum la vivo 
ĝis la morto, post la morto! Ŝi, aŭ neniu, jen mia 
lasta vorto! 

Kazja esprimas per spireganta voĉo la timon,. 


ro 
ro 


ke mi ĉesos ŝin estimi. Plej kara kreaĵo! Kiam sen- 
sencaĵon ŝi babilas. Mi trankviligas ŝin, kiel mi povas, 
kaj ni komencas paroli prudente. 

Ni interkonsentiĝas, ke, se gesinjoroj Suslovski 
ŝajnigos, ke pri la depeŝo ili sciiĝis pli malfrue, mi 
ne komprenigos ilin, ke mi scias, kiel okazis la afero — 
poste mi adiaŭas Kazjon, promesinte al ŝi, ke mi ven- 
os vespere. 

Mi devas kuri al la kancelario de la Societo por 
akcelado de belartoj; per ĝi mi povos plej facile in- 
terkompreniĝi kun la sekretariejo de la Salono. 

NI. 


Mi sendas la depeŝon kun deklaro, ke mi kon- 
sentas pri la prezo proponita de barono Hirŝ, sed ke 
antaŭe mi intencas eksponi la pentraĵon en Varsovio 
Ii LĄ iD 

Por elsendo de la depeŝo kaj por aliaj bezonoj 
mi prunteprenas la monon en la administracio. Oni 
donas al mi senhezite. Ĉio prosperas bonege. 

En la „Fluganto“ kaj „Kuranto“ aperas miaj 
biografioj, en kiuj cetere ne troviĝas eĉ unu Vorto 
vera, sed kiel diras Ostŝinski: „tio estas por mi in- 
diferenta“. Oni volas enpresigi miajn portretojn kaj 
la reprodukton de mia pentraĵo. Bone! 

Monon mi havos amase. 

IV. 


Post semajno mi ricevis la antaŭpagon de ba- 
rono Hirŝ. 

La tutaĵo estos elpagita, kiam la aĉetinto fariĝos 
posedanto de la pentraĵo, dume la komerca banko 
kalkulas al mi sur la tablon kvin mil frankojn en lui- 
doroj. Dum mia tuta vivo neniam mi vidis tiom da 
mono. Mi revenas ŝarĝita kiel mulo... 

En la laborejo estas kunveno. Mi disĵetas miajn 
luidorojn sur la planko, kaj, ĉar ĝis nun mi neniam 
ruliĝis en oro, do mi komencas ruliĝi en oro. Post 
mi ruliĝas Svjatecki.. Venas la mastro kaj pensas 
ke ni freneziĝis.. Ni amuziĝas kanibale! 

V. 


Ostŝinski diris al mi iun tagon, ke li sentas sin 
feliĉa, ricevinte rifuzon de Kazja, ĉar malfermiĝas 
antaŭ li perspektivo, pri kiu mi me povas havi plej 
malgrandan ideon. 

Mi estas pro tio tre kontenta, aŭ pli ĝuste, tio 
estas por mi tute indiferenta; cetere mi kredas, ke 
Ostŝinski scios aranĝi bone sian Vivon. 

Kiam li svatis sin pri Kazja, la gepatroj favoris 
lin, kaj precipe la patro Suslovski. Ostŝinski eĉ plene 
lin superpezis, ĝis tia grado, ke tiu Romano en lia 
ĉeesto seniĝadis de sia statueco. Kazja, kontraŭe, 
malamis lin de post la unua momento de interkoniĝo. 
Tio estis senkonscia antipatio, ĉar cetere mi estas 
tute certa, ke li ne malinklinigis Ŝin per tio, per kio 
li forpuŝas de si min kaj ĉiujn, kiuj konas pli precize 
lian karakteron. 

Li estas stranga homo, aŭ pli ĝuste dirante, 
stranga literaturisto. 

Ekzistas certe ne mur ĉe ni, sed em Ĉiuj pli 
grandaj centroj de literaturo kaj arto, homoj, pri kiuj 

pensante, ni demandas nin malgraŭvole, el kie deven- 
as ilia aŭtoritato. 

Al ili apartenas mia amiko el la „Fluganto“. 
Kiu kredus, ke la sekreto de graveco de Ostŝinski, 
kaj la kaŭzo de lia intelekta ekzisto, estas tio, ke 
Ostŝinski ne ŝatas kaj ne estimas talentojn, precipe 
de verkistoj — kaj ke li simple vivas per ilia malŝat- 
ado.. Li havas por ili la malestimon de homo, al 
kiu la korekteco de vivo, kelka tuja vigleco kaj granda 
sagaco certigas en la societa vivo konstantajn venk- 
ojn super ili. 

Kaj oni devas lin vidi en kunsidoj, en artistaj 
kaj literaturistaj kunvenoj, dum jubileaj tagmanĝoj, 
kun kia indulgema ironio li traktas homojn, kiuj en 
la kreada sfero scipovas dekfoje pli ol li; kiel li ilin 
premas al la muro, kiel li ilin konfuzas per sia 
logiko, sia prudento, kiel li trudas al ili sian lite- 
raturan aŭtoritaton. 

Svjatecki, kiomfoje li tion rememoras, vokas, ke 
oni al li donu lit-tabulon, per kiu li intencas frakasi 
la kapon de Ostŝinski, — sed min ne mirigas lia su- 
pereco. Homoj vere talentaj estas ofte mallertaj, tim- 
emaj, senigitaj de la tuja vigleco kaj. de la mensa 
egalpezo... Sed nur, kiam vere talenta homo troviĝas 
en soleco, kun si sola, tiam subite ĉe liaj ŝultroj 
elkreskas flugiloj; Ostŝinski, en tiaj kondiĉoj kred- 
eble iras dormi, ĉar li havas absolute nenion por 
diri al si. 

La estontenco faros inter tiuj homoj ordon, donos 
rangojn kaj difinos por ĉiu konvenan lokon. Ostŝin- 
ski estas tro sagaca, por ne scii tion, sed en sia animo 
li mokas pri tio. -Por li sufiĉas, ke en la nuna mo- 

mento li signifas pli, kaj ke oni konsideras lin pli, ol 
aliajn, pli bonajn ol li. 

Ni, pentristoj, malhelpas lin malpli. Li faras 
tamen iafoje reklamon ankaŭ al verkistaj talentoj, se 
tion postulas la komercaj aferoj de la „Fluganto“ aŭ 
la konkurenco kun la „Kuranto“. Cetere li estas bona 
kamerado kaj homo aminda. Mi povus diri, ke mi 
lin ŝatas, sed... 

La diablo forkaptu lin — sufiĉe pri Ostśinski... 

VI. 


Ili kaŭzos tion, ke mi iun fojon brufermos la 
pordon. 

Kia komedio! De la tempo, kiam mi havas glor- 
on kaj monon, Suslovski, spite al miaj propraj antaŭ- 
supozoj, traktas min preskaŭ malestime. Li, lia edzino, 
ĉiuj parencoj kaj parencinoj de Kazja, kondutas rilate 
al mi glacie malvarme. 

La unuan vesperon Suslovski deklaris, ke se mi 
opinias, ke mia nova pozicio influis ilian agon, aŭ, 
se mi supozas — kion cetere mi Vidigas — ke mi far- 
as al ili favoron, tiam, kvankam ili estas pretaj oferi 
multe por la feliĉo de la infano, tamen eĉ tiu-ĉi 
unika infano ne povas postuli de ili, ke ili oferu sian 
homan dignon. La patrino aldonis, ke la infano scius, 
kie serĉi tiuokaze rifuĝon. La bonkora Kazja provas 
min defendi, iafoje tre malafable, sed ili insidas ĉiun 
mian Vorton. 

Apenaŭ mi malfermas la buŝon, kiam Suslovski 
mordetas la lipojn, ekrigardas la edzinon kaj balanc- 
as la kapon, kvazaŭ li volus diri: „Mi sciis, ke tia 
estos la fino!“ 


Tiamaniere ili turmentas min ĉiutage, de ma- 
teno ĝis vespero. 

Kaj oni imagu al si, ke ĉio-ĉi estas hipokriteco, 
ke tio havas ĝuste la celon, reteni min en la retoj, 
ke funde de l' koro ili aspiras miajn dekkvin-mil 
frankojn, kaj ke la afero estas urĝa por ili, same kiel 
por mi, kvankam niaj motivoj estas diferencaj. 

Estas tempo fari finon. 

Ili kaŭzis tion, ke ŝajnas al mi, ke efektive mi 
faris ion malnoblan, ricevinte la oran medalon kaj 
dekkvin-mil frankojn por la bildo. 


VII, 


Venas la tago de mia fianĉiĝo. 

Mi aĉetis belegan ringon laŭ la stilo Louis XV, 
kiu ne plaĉis al Suslovskij, kaj eĉ al Kazja, ĉar en 
la tuta domo neniu komprenas ion pri Vera arto. 

Je Kazja mi devas ankoraŭ multe labori, por 
ekstermi em ŝi la burĝajn inklinojn kaj instrui ŝin 
senti artiste; sed ĉar ŝi min amas, mi havas bonan 
esperon. 

Al la fianĉiĝo mi invitis neniun, krom Svjatecki. 
Mi volis, ke li vizitu antaŭe gesinjorojn Suslovski, 
sed li asertas, ke kvankam li estas fizika kaj morala 
bankrotulo, tamen li ne malnobliĝis ankoraŭ ĝis tia 
grado, por fari vizitojn... Nenio helpos! 

Mi preparas gesinjorojn Suslovski antaŭe, ke 
mia amiko estas eksterordinara strangulo, sed cetere 
genia pentristo kaj la plej honesta homo en la mondo, 

Suslovski, sciĝinte, ke mia amiko pentras „ka- 
davrulojn“, „kadavrinojn“ kaj „kadavridojn“, levas la 
brovojn, deklarante, ke ĝis nun li havis rilatojn kun 
homoj decaj, ke lia tuta oficista kariero estis sen- 
makula, kaj ke li havas la esperon, ke „sinjoro Svja- 

tecki“ bonvolos respekti la kutimojn, regantajn en ho- 
nesta kaj modesta domo... 

Mi konfesas, ke tiurilate mi ne estas libera de 
timo, kaj jam de la mateno mi militas kun Svjatecki. 
Li obstinas, ke li iros, lasante la pantalon-duonojn en 
la botoj. Mi persvadas, petas, petegas. 

Fine li konsentas, sciigante, ke cetere li ne Vid- 
as motivon, pro kio li ne devus fariĝi arlekeno. Doma- 
ĝe, ke liaj botoj memorigas botojn de esploristoj el 
meza Afriko, ĉar la ciro ne tuŝis ilin de post la momento, 
kiam oni ilin alportis kredite de la batisto. Kion fari! 

Pli malbone estas, ke la kapo de Svjatecki as- 
pektas kiel monta supro, kovrita de arbaro, kiun tra- 
kuris uragano. Koncerne tion mi devas konsentiĝi, 
ĉar ne ekzistas en la mondo striglilo, kiu estus ka- 
pabla trakombi tiun-ĉi hartufon; sed, anstataŭe, mi 
devigas Svjatecki'n, ke li almenaŭ ne vestiĝu en bluz- 
on, kiun li surhavas ĉiutage, sed surmetu surtuton. 
Li faras tion, sed ĉe tio li havas la mienon de unu 
el siaj kadavruloj kaj samtempe lin ekregas tomba 
humoro. 

Sur la stratoj la homoj turnas sin, por rigardi 
lian tuberplenan bastonegon kaj la grandegan ĉirkaŭ- 
ŝiritan ĉapelon, sed al tio mi jam kutimiĝis. 

Ni sonoretas kaj eniras. 

Jam en la antaŭĉambro atingas min la voĉo de 
la kuzo Jaĉkoviĉ, diskutanta pri troloĝateco. La kuzo 
Jaĉkoviĉ konstante diskutas pri tropopoliĝo, tio estas 
lia saĝeco. Kazja aspektas en siaj muslenoj kiel nu- 
beto kaj estas belega.. Suslovski en frako, la pa- 
rencoj en frakoj, la maljunaj onklinoj en silkaj roboj. 

La eniro de Svjatecki faras impreson. Oni ob- 


servas nin iom maltrankvile... Li rigardas malserene 
ĉirkaŭen kaj deklaras al Suslovski, ke certe li ne al- 
trudus sin, „se me estus tio, ke Vladek edziĝas, 4d 
faras ion similan...“ 

La „ion similan“ estas akceptita plej fatale. Su- 
slovski rektiĝas digne kaj demandas, kion sinjoro 
Svjatecki komprenas per „io simila“... Sinjoro Svja- 
tecki respondas, ke tio estas por li tute indiferenta, 
sed ke „por Vladek“ li povus sin eĉ ŝmiri per lako, 
precipe se li scius, ke tio ne estas indiferenta por 
Suslovski... Mia estonta bopatro rigardas la edzinon, 
min, Kazja'n, per okuloj, en kiuj la mirego vetbatalas 
kun la skandaliĝo. 

Feliĉe mi savas la situacion, kaj, escepte nekon- 
fuzite, mi petas la estontan bopatron, ke li prezentu 
min al la familianoj, kiujn mi ankoraŭ ne konas... 

Komenciĝas la prezentado, poste mi sidiĝas. 

Kazja sidiĝas apud mi kaj lasas sian manon en 
la miaj. Mia Svjatecki rigardas sub la tablon... En 
la mallaŭto etendiĝas ĉiam pli laŭte la voĉo de Jaĉ- 
koviĉ, kiu, ne havante antaŭan denton, ĉie, kie li 
devus elparoli „ć* faras longan fajfon... 

— Tio povas kaŭzi iam la plej terurajn malfe- 
liĉojn por la tuta Eŭropo — diras Jaĉkoviĉ. 

— Elmigrado... — diras iu flanke. 

— La statistiko pruvas, ke la elmigrado ne mal- 
ebligas la tropopoliĝon. 

Subite Svjatecki Jevas la kapon kaj turnas siajn 
fiŝajn okulojn al la parolanto. 

— Do oni devas enkonduki ĉe ni ĥinajn kutim- 
ojn — aŭdiĝas lia malserena basvoĉo. 

— Permesu... kion, ĥinajn kutimojn? 

— Ĉar en Ĥinujo gepatroj havas la rajton su- 
foki maltaŭgajn infanojn — do infanoj devus havi ĉe 
ni la rajton sufoki maltaŭgajn gepatrojn. 

Fariĝis! La fulmo ekbatis, la kanapo ekĝemis 
sub la onklinoj, kaj mi pereis. Suslovski fermas la 
okulojn kaj perdas por kelka tempo la parolkapablon. 

Silento. 

Poste etendiĝas la tremanta pro teruro voĉo de 
mia estonta bopatro: 

— Mia sinjoro, mi esperas, ke kiel kristano... 

— Kial do mi devas esti kristano? — interrom- 
pas Svjatecki, balancante malbonaŭgure la kapon. 

Dua fulmobato! La kanapo kun la onklinoj ko- 
mencas skuiĝi kiel en febro, kaj falas en abismon... 
Mi sentas, ke sub mi ankaŭ la tero malfermiĝas. 

Ĉio estas perdita, ĉiu espero vana! 

Subite eksplodas, bonsone kiel sonorileto, la 
rido de Kazja, post ĝi eksplodas per rido, ne sciante 
kial, Jaĉkoviĉ, post Jaĉkoviĉ eksplodas mi, ankaŭ ne 
sciante kial... 

— Paĉjo! — vokas Kazja. — Vladjo antaŭsciigis 
vin, ke sinjoro Svjatecki estas tre originala... Sinjoro 
Svjatecki ŝercas, kaj mi scias, ke sinjoro Svjatecki 
havas patrinon kaj estas por ŝi plej bona filo! 

Jen sagaca knabino estas mia Kazja! Ne nur 
ŝi elpensas, sed ankaŭ divenas, ĉar Svjatecki efektive 
havas patrinon kaj estas por ŝi bona filo. 

Ŝia rido kaj la diritaj vortoj deturnis iom la aten- 
ton. Ankoraŭ pli deturnis la atenton la eniro de ser- 
visto kun vino kaj kuketoj. Tio estas la domgardisto, 
kiu forprenis de mi la lastajn tri rublojn, sed nun oni 
vestis lin en frakon kaj li prezentiĝas okaze kiel lakeo. 

La okulojn li estas fiksinta en la pleton; la vitrajo 
tintas, kaj li moviĝas antaŭen tiel malrapide, kvazaŭ 
li portus glason plenan de akvo. 

Mi komencas timi, ke li ĉion faligos teren; sed 
feliĉe mia timo montriĝis vana... 

Post momento la kalikoj estas plenigitaj. 

Ni alpaŝas al la fianĉiga ceremonio. 

Neplenaĝa kuzino tenas porcelanan teleron, sur 
kiu kuŝas du ringoj. Ŝiaj okuloj eliĝas pro sciemo 
kaj la tuta ceremonio faras al ŝi tiel evidentan ĝuon, 
ke ŝi eĉ supren-saltetas kune kun la telero kaj la 
ringoj. Suslovski leviĝas, ĉiuj stariĝas, kaj oni aŭdas 
la bruon de forŝovataj seĝoj. 

Fariĝas silento. Mi aŭdas, kiel unu el la ma- 
tronoj faras flustre la rimarkon, ke ŝi esperis, ke mia 
ringo estos „pli deca...“ Malgraŭ tiu rimarko la agor- 
diĝo estas tre solena. 

Suslovski havas la parolon: 

— Miaj infanoj, akceptu la benon de gepatroj... 

Kazja ekgenuas, genufleksas ankaŭ mi... 

Kian mienon havas Svjatecki en tiu-ĉi momento, 
kian mienon li havas!? 

Sed mi ne kuraĝas lin ekrigardi. Mi rigardas 
la muslinan robon de Kazja, kiu sur la kolorperdinta 
ruĝa tapiŝo formas tre belan makulon. La manoj de 
Suslovski kaj de sinjorino Suslovska apogiĝas sur 
niaj kapoj, poste mia estonta bopatro parolas: 

— Mia filino! Vi havis la plej bonan ekzem- 
plon en nia domo, kia devas esti la edzino por la 
edzo, do mi ne bezonas instrui vin pri la devoj, kiujn 
cetere la edzo al vi indikos (tion mi esperas!)... Sed 
mi turnas min al vi, sinjoro Vladislavo... 


Tie-ĉi komenciĝas paroladeto, dum kiu mi kal- 
kulas ĝis ceut, kaj, kalkulinte ĝis cent, mi rekomen- 
cas de unu. Suslovski civitano, Suslovski oficisto, 
Suslovski patro, Suslovski Romano havas la okazon 
montri la tutan grandecon de sia animo... Vortoj: 
infano, gepatroj, devoj, estonteco, beno, dornoj, pura 
konscienco — zumas ĉirkaŭ miaj oreloj kiel aro da 
vespoj, ĉirkaŭsidiĝas mian kapon, pikas miajn supre- 
cititajn orelojn, la kolon kaj la frunton... 

Mi havas verŝajne la kravaton tro forte kunligi- 
tan, ĉar mi preskaŭ sufokiĝas. Mi aŭdas la ploron 
de sinjorino Suslovska, kiu min kortuŝas, ĉar ŝi estas 
esence honesta virino; mi aŭdas la tintadon de ringoj, 
tenataj sur telero per la supren-saltetanta kuzineto. 
Kristo-Sinjoro! Kian mienon tiu-ĉi Svjatecki nun 
havas?!... 

Fine ni stariĝas. La kuzineto ŝovas la teleron 
ĝis miaj okuloj. Ni interŝanĝas kun Kazja la ringojn... 

Uf! mi estas lacigita! Mi pensis, ke ĉio finiĝis, 
sed ne, ĉar Suslovski alvokas nin, ke ni iru peti pri 
beno ĉiujn onklinojn. 

Ni iras. Mi kisas ĉirkaŭ kvin manojn, similajn 
al cikoniaj piedoj... Ĉiuj onklinoj esperas, ke mi ne 
trompos ilian fidon. à 

Kian fidon, je diablo, ili povis havi al mi? La 
kuzo Jaćković ĉirkaŭprenas min. Tute certe mia kra- 
vato estas tro forte kunligita. 

Sed la plej granda malbono pasis. Malheliĝas... 
Oni enportas la teon. 

Mi sidas apud Kazja kaj mi ćiam ŝajnigas, ke 
mi ne vidas Svjatecki'n. Li, simio, maltrankviligas 
min ankoraŭ unu fojon, kiam, je la demando, ĉu li 

ne enverŝos en la teon iom da arako, li respondas, 
ke arakon li trinkas kutime nur pobotele... Cetere la 
vespero finiĝas feliĉe. 

Ni eliras. Mi enspiras per plena brusto la aer- 
on. Efektive mia kravato estis tro forte kuntirita. 

Ni iras kun Svjatecki silentante. Tiu-ĉi silen- 
. tado fariĝas por mi tro peza kaj fine netolerebla. Mi 
sentas, ke mi devas ekparoli al Svjatecki, diri al li 
ion pri mia feliĉo, pri tio, kiel belege ĉio okazis kaj 
kiel mi amas Kazja'n.. Mi prepariĝas, sed ne povas 
tion fari! Fine, jam proksime de la laborejo mi diras: 

— Konfesu Svjatecki, ke tamen la vivo estas 
iafoje bela. 

Svjatecki haltas, ekrigardas min malserene kaj 
diras: 

— Pudelo! 

Dum tiu-ĉi vespero ni plu ne interparolis. 

VIII. 


Semajnon post la fianćiga vespero venis miaj 
„Judoj* en la ekspozicion. 

La pentrajon oni lokis en aparta salono kaj la 
administracio prenas apartan pagon por la eniro. La 
duonon de la neta enspezo ricevas mi... En la eks- 
pozicio estas, kiel oni diras, interpremo, de mateno 
ĝis vespero. 

Mi estis tie nur unu fojon, sed oni rigardis min 
pli ol la bildon; do mi ne iros plu, ĉar kial mi dev- 
as vane koleriĝi. 

Se mia bildo estus eĉ ĉefverko, ĝis nun ne vi- 
dita en la mondo, la publiko ankoraŭ preferos kon- 
tentigi tiun sciemon, pro kiu ĝi iros rigardi „Kraon“ 
aŭ hotentoton formanĝantan vivajn kolombojn. 

Tia hotentoto estas ĉi-momente mi... Mi estus 
kontenta, se mi efektive estus pudelo. Sed mi estas 
tro pentristo, do kolerigas min tia humiligo de l’ arto 
antaŭ moda vidindaĵo... 

IX. 


Antaŭ tri semajnoj malmultaj homoj sciis pri 
mia ekzisto, sed nun mi komencas ricevi dekojn da 
leteroj, pligrandaparte amaj. El kvin certe kvar 
komenciĝas per la vortoj: „Eble, traleginte tiun-ĉi 
leteron, vi malestimos la virinon, kiu k. t. p.“ — Mi 
ne malestimos la virinon, se Ŝi ĉesos trudi sin al 
mia animo. 

Se mi ne amus Kazjan, eble, vere dirante, mi 
ne movus la ŝultrojn pro tiu-ći torento da amsentoj. 

Indignigas min precipe tio, kiel tia „nekona- 
tino“ povas esperi, ke viro, ne vidinte ŝin antaŭe, 
sekvos blinde ŝian inviton. Levu antaŭe vian vual- 
on, nekonata belulino! Tiam, vidinte vin, mi al vi 
diros... Ne! mi diros nenion, ĉar Kazja!... 

Mi ricevis ankaŭ de iu grizhara amikino ano- 
niman leteron, en kiu mi estas nomata majstro, kaj 
Kazja anserineto. 

„Majstro, ĉu ŝi estas edzino por vi? (demandas 
mia grizhara amikino). Ĉu la elektitino estas inda 
de tiu, al kiu turniĝas la okuloj de la tuta lando? Vi 
estas viktimo de intrigo, k. t. p.“ 

Stranga supozo, kaj pli stranga estas ankoraŭ 
la postulo, ke mi edziĝu ne por kontentigi mian kor- 
on, sed por ravi la publikan opinion. 

Eĉ la bedaŭrinda Kazja ĝenas ilin! 

Ekzistas certe pli grandaj krimoj ol anonimaj 
leteroj, sed ne ekzistas pli granda... kiel esprimi tion 
bele?... Cetere malgravaĵo! 

La dato de mia edziĝo ne estas ankoraŭ difinita, 
sed ĝi okazos baldaŭ. 

Dume mi petos Kazjon, ke ŝi vestu sin belege, 
kaj mi kondukos ŝin en la spozo 

Oni vidu nin kune... 

Venis ankaŭ el Parizo du „kadavruloj“ de Svja- 
tecki. 

La bildo estas titolita: „Lasta renkonto“ kaj ĝi 
prezentas junulon kaj junulinon kuŝantajn sur pro- 
sekcia tablo. Je l” unua rigardo la ideo klariĝas bo- 
nege. Oni vidas, ke la du mortintoj amis dum vivo 
unu la alian; ke ilin disigis la mizero, kaj kunigis 
la morto. 

La studentoj, kliniĝintaj super la kadavroj pre- 
zentiĝas en la pentraĵo iom malmole; en la perspe- 
ktivo de I” sekcejo estas eraroj, sed la „kadavruloj“ 
estas pentritaj grandioze. Tiuj kadavroj kvazaŭ blo- 
vigas glacian malvarmon. En la „Salomo“ la bildo 
eĉ ne ricevis laŭdan mencion, eble tial, ke ĝi estas 
terure malagrabla: tamen la kritiko laŭdis ĝin. 

Inter nia pentristaro estas sendube multaj ta- 
lentoj. Jen apud la kadavruloj de Svjatecki eksponis 
Franek Cepkovski: „la Morto de Korecki“. Grandega 
forto kaj grandega individueco! 

Svjatecki nomas Cepkovski'n idioto, unue pro 


tio, ke Franek tondigas siajn fruntharojn egale kaj 
sian barbon kojnforme, due, ĉar li vestas sin laŭ la 
lasta modo, kaj trie, ĉar li estas treege bone edukita, 
ceremoniema kaj aludas sufiĉe ofte siajn alt-nobelajn 
parencojn. 

Sed Svjatecki eraras... 

La talento — estas tia birdo, kiu konstruas neston 
laŭplaĉe, foje en sovaĝa dezerto, alifoje en zorge fle- 
gata ĝardeno. 4 

Mi vidis en Munĥeno kaj Parizo pentristojn, 
kiuj aspektis kiel bierfarejaj laboristoj, aŭ kontraŭe: 
kiel frizistoj, kiel dorlotataj filetoj; tri groŝojn oni por 
ili ne pagus, kaj tamen tiu-ĉi kaj la alia el ili havis 
en la animo ian ekzaltecon, ian nekutiman form- 
kaj kolorsenton, kaj la forton eligi tiun senton el si 
sur la tolon. Ostŝinski, kiu havas por ĉio ĝenerale 
akceptitan esprimon, skribus, parolante pri tio en sia 
„Fluganto“: „spiritus flat ubi vult!* 

Laŭ opinio de Svjatecki, la historia pentrado 
estas „obskura barbareco“. Mi me pentras historiajn 
temojn kaj por mi persone tio estas indiferenta, sed 
mi aŭdas tiun kvazaŭ-progreseman opinion ĉiuflanke. 
Oni faris el tio aksiomon kaj ĝi jam komencas min 
enuigi. 

Niaj polaj pentristoj faras unu eraron. lli tuj 
edziĝas kun iuj doktrinoj pri arto, kaj poste vivas 
sub ilia pantoilo, rigardas ĉion per iliaj okuloj, adapt- 
as al ili la arton kaj pli bone apostolas, ol pentras. 
Kontraŭe al tio, kion mi diris supre, mi konis tiajn 
pentristojn, kiuj senĉese parolis pri tio, kio estas 
arto, kaj kia ĝi devas esti, sed kiam ili fine prenis en 
manon la penikon, ili scipovis nenion... 

Ofte mi pensis pri tio, ke la teorion de arto 
devas formi filozofoj — kaj se ili kreos malbonan 
terion — ili estu prirespondaj; sed pentristoj devas 
pentri tion, kion diktas al ili la koro — kaj scipovi 
pentri, ĉar tio estas la plej grava... 

Laŭ mia opinio la plej mizera talento valoras 
pli, ol la plej grandioza teorio, kaj la plej grandioza 
teorio ne indas ciri la botojn al libereco. 


X. 


Mi vizitis kun Kazja kaj gesinjoroj Suslovski 
la ekspozicion. 

Antaŭ mia bildo staras ĉiam aregoj da rigar- 
dantoj. 

Oni komencis flustri, tuj kiam mi eniris, kaj 
tiun-ĉi fojon oni rigardis plej multe ne la bildon, 
nek min, sed Kazja'n. Precipe la virinoj ne turnis de 
ŝi la okulojn. Mi vidis, ke ŝi estis pro tio treege 
kontenta, sed mi ŝin pro tio ne kulpigas... 

Pli malbone estis, ke pri la kadavruloj de Svja- 
tecki ŝi diris, ke tiu-ĉi bildo estas „maldeca“. Su- 
slovski deklaris, ke ŝi esprimis tion, kion li estis di- 
ronta, sed mi estis furioza. Bedaŭrinde estas, ke Kazja 
rigardas el tia vidpunkto la arton! 

Kolerigite mi adiaŭis ilin tuj, kaj, sub preteksto, 
ke mi devas viziti Ostŝinski'm, mi efektive iris al 
Ostŝinski, sed pro tio, por kunpreni lin en restaŭra- 
cion kaj matenmanĝi. 

XI. 


Mi vidis veran mirindajon! 

Nur nun mi komprenas, kial homo havas okulojn. 

Corpo di Baccho! Kia beleco! 

Ni iras kun Ostŝinski. Subite mi vidas, ĉe an- 
gulo de strato Vjejbova, preterpasas nin virino. Mi 
estas fulme-trafita, fiksita al tero, mi ŝtoniĝas, mal- 
fermas okulojn, perdas konscion, kaptas senscie Ostŝin- 
skin je la kravato, malligas al Ostŝinski la kravat- 
on — kaj — savu, mi pereas! 

Nenion signifas, ke ŝi havas perfektajn trajtojn... 
Nenio grava la trajtoj! — sed tio estas vere artista 


koncepto! ĉefverko kiel desegno, ĉefverko kiel kolor- 


eco, ĉefverko kiel sento. Greuze reviviĝus Ĉe ŝia 
vido, kaj poste pendigus sin malespere, ke li pentris 
tiajn birdo-timigilojn. 

Mi rigardas, rigardas... Ŝi iras sola — tute ne! 
Kun ŝi iras poezio, iras muziko, iras printempo, iras 
volupto kaj amado. Mi ne scias, ĉu mi volus pentri 
ŝin tuj, ĉar mi preferus genufleksi antaŭ ŝi, kaj kisi 
ŝiajn piedojn, danke por tio, ke ŝi venis tia em la 
mondon. Cetere ĉu mi scias, kion mi volus!... 

Si preterpasas nin tiel serena kiel somera tago. 
Ostŝinski salutas ŝin, sed Ŝi ne vidas lin... Mi vek- 
iĝas el raviteco kaj mi krias: 

— Ni sekvu ŝin! 

— Ne, diras Ostŝinski, ĉu vi freneziĝis? Mi 
devas kunligi mian kravaton! Lasu min trankvile! Ŝi 
estas mia konatino. 

— Via konatino? prezentu min! 

— Tio ne okazos... gardu vian fianĉinon. 

Mi ekmalbenas Ostŝinskin kaj lian posteularon 
ĝis la naŭa generacio, poste mi volas mem postkuri 
la nekonatinon. 

Malfeliĉe ŝi sidiĝis en fiakron. 

De malproksime mi vidas nur ŝian rizopajlan 
ĉapelon kaj la ruĝan sunombrelon. 

— Ĉu vi konas ŝin vere? mi demandas Ostśinski'n. 

— Mi konas ĉiujn, 

— Kiu ŝi estas? 

Sinjorino Helena Kolĉanovska, maskita Turno, 
alie, tiel nomata virga vidvino. 

— Kial virga vidvino? 

— Ĉar ŝia edzo mortis ĉe la t. n. sukeraĵa ves- 
permanĝo. Se vi jam kvietiĝis, mi al vi rakontos 
ŝian bistorion. i 

Estis tre riĉa, seninfana fraŭlo Kolĉanovski de 
Kolĉanovo, nobelo el Ukraimo. Li havis treege esti- 
mindan familion, kiu esperis heredi post lia morto — 
kaj li havis treege mallongan kolon, kiu pligrandigis 
ankoraŭ la fidon de la heredontoj. La heredontojn 
mi ne konis. lIli estis esence tute decaj homoj, sed 
kion vi volas! la plej decaj, la malplej profitemaj el 
ili ne povis deteni sin, por ne rigardi de tempo al 

. 

tempo la kolon de Kolćanovski. Tio fine tiel tedis 
la maljunulon, ke, spite al la familio, li faris aman 
deklaron al filino de najbaro, faris edziĝan kontrakton, 
testamentis. al ŝi la tutan sian posedaĵon, poste edzi- 
ĝis; post la edziĝa soleno estis edziĝa festeno, ĉe ĝia 
fino la tiel nomata sukeraĵa vespermanĝo, kaj ĉe la 
fino de la sukeraĵa vespermanĝo la apopleksio mort- 
igis lin ĉi-loke... Tiamaniere sinjorino Helena restis 
virga vidvino — vi komprenas? 

— Antaŭ kiom da tempo tio okazis? 

Antaŭ tri jaroj. Ŝi estis tiam dudekdu-jara... 
De post tiu tempo ŝi povis edziniĝi dudekdu-foje, 
sed ŝi ne volas... Oni supozis, ke ŝi atendas princon. 
Montriĝis, ke ankaŭ ne, ĉar antaŭ nelonge ŝi rifuzis 
princon. Cetere mi scias bone, ke ŝi ne estas pre- 
tendema, kion pruvas plej bone la cirkonstanco, ke 
sinjorino Kolĉanovska vivas ĝis nun en intima amik- 
eco kun nia konatino, la simpatia, talenta k. t. p. Eva 
Adami, kies lerneja kolegino ŝi estis iam en la edukejo. 

Aŭdinte tion, mi supren-saltis pro ĝojo. 

Se la afero estas tia, mi ne bezonas Ostŝinski”n. 
Mia amata, honesta Eveto faciligos al mi la interkon- 
iĝon kun Helena Kolĉanovska. 

— Aŭskultu, do vi ne enkondukos min al ŝi? — 
mi demandas Ostśinski'n. 

— Cetere, se iu volas en la urbo interkoniĝi 
kun iu alia, li interkoniĝos — respondas Ostŝinski — 
sed ĉar vi min forigis de Kazja, do mi ne volas, ke 
ĉi-tiufoje oni diru, ke mi kunagis.. Fine, Ĉu mi 
scias?... Adiaŭ! 


XII. 


Tiun-ĉi tagon mi estis petita tagmanĝi ĉe Su- 
slovskij, sed mi skribis al ili, ke mi ne venos... 

Kvankam la dentoj ne doloris min iam en la 
vivo, sed ili povis ja ekdolori. 

Helena staris dum la tuta tago antaŭ miaj okul- 
oj, ĉar cetere, ĉu tiu estus pentristo, kiu ne meditus 
pri tia vizaĝo? 

Mi pentris en la animo jam ĉirkaŭ dekon da 
ŝiaj portretoj. Mi ekpensis ankaŭ pri pentraĵo, en 
kiu la vizaĝo de Hela farus bonegan impreson. Mi 
bezonas nur vidi ŝin ankoraŭ kelkfoje. 

Mi kuris al Evka Adami, sed mi ne trovis ŝin 
hejme. Hieraŭ mi ricevis karton de Kazja, kun in- 
vito, trinki morgaŭ akvon en la ĝardeno kaj poste 
kafon. Vera turmento estas por mi tiu-ĉi akvo kaj 
tiu-ĉi kafo! 

Mi ne povas iri, ĉar se mi matene ne renkontos 
Evon hejme, tiam mi me kaptos ŝin dum la tuta 
tago... 

Eva Adami (tio estas ŝia teatra nomo, efektive ŝi 
nomiĝas Anna Jedlinska), estas eksterordinara knabino. 

Jam longe ligas nin amikeco kaj ni diras al 
ni reciproke „ci*. 

Ŝi estas jam la naŭan jaron en la teatro, kaj ŝi 
restis pura en la plena signifo de tiu-ĉi vorto. Ĉar 
en teatroj troviĝas certe multe da virinoj, kiuj estas 
fizike ĉastaj; sed se iliaj korsetoj volus iam perfidi 
ĉiujn volupto-dezirojn de siaj sinjorinoj, mi supozas, 
ke la plej senhonta paviano povus rugiĝi en ĉiuj ne- 
harkovritaj lokoj de sia korpo. La teatro demoralizas 
la animojn, precipe de virinoj. 

Oni eĉ me povas postuli, ke virino, kiu ĉiu- 
vespere ludas amon, fidelecon, noblecon k. t. p., ne 
eksentu fine instinkte, ke ĉiuj-ĉi virtoj estas scenej- 
aĵoj, apartenantaj al la drama kaj aktora arto, sed ne 
havantaj ian rilaton kun la vivo. 

La grandega diferemco inter la arto kaj la real- 
eco de vivo konfirmas en ili tiun-ĉi senton; la riva- 
lizado kaj envio pri aplaŭdoj venenas la pli noblajn 
kor-aspirojn. 

La konstanta komunikiĝo kun homoj tiel demo- 
ralizitaj, kiel la aktoroj, vekas en ili la voluptemon. 
Ne ekzistas tiel blanka angora-kato, kiu me malpur- 
iĝus en tiaj kondiĉoj. Venki ilin povas nur grandega 
talento, kiu puriĝas en la fajro de arto, aŭ naturo 
tiel esence estetika, ke la malbono ne trasorbiĝas tra 
ĝi, kiel akvo ne penetras la plumojn de cignoj. Al 
tiaj naturoj imperméable apartenas Eva Adami. 

Dum noktoj, ĉe teo kaj pipo, mi ofte diskutis 
kun kolegoj pri homoj, apartenantaj al la mondo de 
arto, komencante de la plej supera kategorio, kiun 
prezentas la poetoj, kaj finante per la plej malsupera 
kategorio, t. e. la aktoroj. 

Estaĵo, kiu havas imagecon pli disvolvitan ol 
kutima mortemulo, estaĵo pli ol aliaj impresebla, sent- 
ama, malkvieta, — estaĵo, kiu em sfero de feliĉo kaj 
volupto scias ĉion kaj avidas ĝin nerezisteble forte— 
jen estas la artisto. 

Li devas havi trifoje pli da karaktero kaj volo 
ol aliaj homoj, por forpuŝi la tentojn. 

Tamen, kiel ne ekzistas motivo, kial floro, pli 
bela ol aliaj, devus esti pro tio pli rezista kontraŭ 
ventego, same ne ekzistas motivo, kial artisto devus 
havi pli da karaktero ol homo ordinara. 

Kontraŭe, ekzistas kaŭzo, pro kiu li kutime hav- 
as malpli, ĉar lia vivoforto pereas en tiu abismo 
kaj la malpaco, kiuj apartigas la art-mondon de la 
mondo de ĉiutaga realo. 

Li simple estas malsana birdo, konsumata kon- 
stante de febro, birdo, kiu iafoje malaperas sub la 
nuboj, iafoje trenas la lacajn flugilojn en polvo kaj 
koto. La arto donas al li la abomenon kontraŭ pol- 
vo kaj koto, sed la vivo forprenas de li la forton ne- 
cesan al suprenflugo. Tio estas ofte la kaŭzo de la 
malkonsento inter la ekstera kaj interna vivo de artistoj. 

La mondo, kiu postulas de ili pli ol de aliaj, 
kaj kiu ilin kondamnas, eble estas prava, sed ankaŭ 
Kristo estos prava, kiam li savos ilin... 

Ostŝinski asertas, ke la aktoroj tiome apartenas 
al la artista mondo, kiome apartenas al ĝi trombonoj, 
klarnetoj, ĉaskornoj k. t. p., sed tio ne estas vera. 

Plej bonan pruvon prezentas Eva Adami, kiu 
estas trae artistino, per sia talento kaj la arto-sento, 
kiu gardis ŝin de malbono, kiel patrino... 

XIII. 


Malgraŭ mia tuta amikeco al Eva, mi ne vidis 
ŝin jam de longe; do ekvidinte min, ŝi tre ĝojis, kvan- 
kam ŝi havis ian strangan mienon, kiun mi me povis 
ĝuste kompreni. 

— Kiel vi fartas, Vladjo, — ŝi diris — mi vin ja 
vidas. 

Mi estis kontenta, ke mi ŝin trovis hejme. 

Ŝi estis vestita en turkan matenrobon kun ruĝaj 
makuloj sur kremkolora fono, kun larĝa vieil or 
borderaĵo kaj distranĉitaj manikoj. Precipe la bor- 
deraĵo kontrastis belege kun ŝia pala haŭtkoloro kaj 
la violkoloraj okuloj. Tion mi diris al ŝi, kaj ŝi estis 
tre kontenta, do mi tuj komencis paroli pri la afero. 

— Mia ora diva! mi diras, ci konas sinjorinon 
Kolĉanovska, la mirindan ukrainaninon? 

— Mi konas, ŝi estas mia kolegino. 

— Konduku min al ŝi... 

Eva komencas balanci la kapeton. 

— Mia ora, mia bona, se ci min ŝatas! 

— Ne Vladjo! mi cin ne kondukos. 


— Rigardu, kiel vi estas malbona, kaj mi foje 
preskaŭ ekamis vin! 

Kia mimozo estas Eva! 

Aŭdinte tion, ŝi ruĝetiĝas, apogas la kubutojn 
sur la tablo (mirinde belaj estas tiuj kubutoj), ŝi metas 
la manojn sur sian palan vizaĝon kaj demandas: 

— Kiam tio-ĉi okazis? 

Urĝas min paroli pri Hela, sed ĉar efektive mi 
preskaŭ foje emamiĝis je Eva, kaj ĉar nun mi Volas 
ŝin bonhumorigi, do mi komencas rakonti. 

— Estis tiel.. Ni iris foje post la teatra pre- 
zentado en la botanikan ĝardenon. Vi memoras, kiel 
mirinde bela estis la nokto! Ni sidis sur benketo apud 
la baseno — vi diris, ke vi volas aŭskulti la najtin- 
galon. Mi estis iom malgaja, mi deprenis la ĉapel- 
on, ĉar mia kapo doloris, kaj Vi iris al la baseno, 
trempis la poŝ-tukon em akvon kaj metis ĝin kune 
kun via mano sur mian frunton. Vi ŝajnis al mi esti 
tiam tiel boma kiel anĝelo kaj mi ekpensis: se mi 
prenos tiun-Ĉi manon kaj metos sur ĝin la buŝon — 
tiam Ĉio estos perdita! tiam mi enamiĝos en vin 
ĝismorte... 

— Kaj plu? demandas Eva mallaŭte. 

— Subite vi tiel rapide formoviĝis, kvazaŭ vi 
ion divenus. 

Eva sidas dum kelka tempo enpensiĝante, poste 
ŝi vekiĝas el tiu meditado kaj diras nerve-rapide: 

— Ne parolu ni pri tio, mi petas... 

— Bone, ni ne parolu pri tio... Vi scias, Eva, 
mi ŝatas Vin tro, por povi iam enamiĝi en vin. Unu 
afero esceptas la alian. De la tempo, kiam mi vin 
ekkonis, mi havas por vi veran kaj sinceran sindonemon. 

— Sed jen! — diras Eva, — kvazaii sekvante la 
vojon de propraj pensoj, ću estas vere, ke vi fianć- 
iĝis? 

— Vere. 

— Kial vi ne diris al mi tion? 

— Ĉar tio disiĝis kaj reboniĝis antaŭ mallonga 
tempo! Sed, se vi intencas diri al mi, ke kiel fianĉo 
mi ne devas interkoniĝi kun Sinjorino Hela, mi res- 
pondas al vi antaŭe: mi estis pli frue pentristo ol 
fianĉo. Vi ne timas ja pri ŝi? 

— Ne imagu tion al vi. Mi me kondukos vin 
al ŝi, ĉar mi ne volas, ke la malbonaj langoj ŝin 
kalomniu. Oni diras, ke de kelke da semajnoj la 
duono da Varsovio enamiĝis en vin; oni rakontas ne 
kredeblajn aferojn pri viaj sukcesoj. Nur hieraŭ mi 
aŭdis spritaĵon, ke el la dek diaj ordonoj vi faris por 
vi unu solan — vi scias kian? 

— Kian? 

— „Vi ne deziru edzinon de via proksimulo... 
vane...“ i 

— Dio, vi vidas mian mizeron! sed la spritaĵo 
estas bona. 

— Kaj certe trafa? 

— Aŭskultu, Eveto, ĉu vi deziras scii la tutan 
veraĵon? Mi estis ĉiam timema, mallerta, mi ne havis 
kaj ne havas sukceson ĉe virinoj. La homoj imagas 
al si multegon, kaj dume vi eĉ ne konjektas, kiom 
da vero estis en la ekkrio: Dio, vi vidas mian mizeron! 

— Povero maĉstro! 

— Lasu la italaĵon.. ĉu vi enkondukos min al 
sinjorino Kolĉanovska? 

— Mia Vladeto, mi ne povas... ju pli ĝenerale 

vi estas opiniata Don-Huano, des malpli konvenas, 
ke mi, aktorino, enkonduku vin al Virino sol-estanta 
kaj tiel turnanta sur sin ĉies atenton, kiel Hela. 

— Kial do vi akceptas min? 

Koncerne al mi, la afero estas tute alia! Mi 
estas aktorino kaj mi povas apliki al mi la vortojn 
de Ŝekspir: „Se vi estus eĉ pli pura ol larmo, pli 
blanka ol neĝo, vi ne evitos la kalumnion“. 

— Vere, oni povas freneziĝi. Do ĉiu povas ŝin 
koni, povas ŝin viziti, povas ŝin rigardi, nur mi ne 
povas! Kaj kial? Car mi pentris bonan bildon kaj 
akiris ian famon. 

— El via vidpunkto vi estas prava, — diras Eva 
ridetante. Vi eĉ ne supozas, ke mi antaŭe sciis, pro 
kio vi min vizitis. Estis tie-ĉi Ostŝinski kaj persvadis 
min, ke mi faros „pli bone“, se mi ne enkondukos 
vin al Hela. 

— Ha, mi komprenas! kaj vi promesis al li? 

— Mi ne promesis, eĉ mi koleriĝis... Mi tamen 
opinias, ke „pli bone“ estos ne enkonduki vin. Ni 
parolu nun pri via pentraĵo! 

— Lasu min trankvile kaj ne parolu pri la pentr- 
aĵo kaj la pentrarto. Sed, se vi ne konsentas enkon- 
duki min, do bone! Jen mi antaŭanoncas al vi, ke 
en la daŭro de tri tagoj mi interkoniĝos kun sinjo- 
rino Kolĉanovska, eĉ se mi devus iri al ŝi em ali- 
vestiĝo. 

— Alivestu vin kiel. ĝardenisto kaj alportu al ŝi 
bukedon — de Ostŝinski. 

Sed mi ekpensas en tiu-ĉi momento pri nova 
koncepto, kiu ŝajnas al mi esti tiel bonega, ke mi 
ekbatas per mano mian frunton, ke mi forgesas la 

koleron, la ofendeton, kiun mi antaii momento sentis 
kontraŭ Eva, kaj ke mi ekkrias: 

— Donu vian vorton, ke vi min ne perfidos! 

Mi donas! — diras Eva sciemigite. 

— Eksciu do, ke mi alivestiĝos kiel ukraina 
did*)-liristo. La tutan kostumon kaj la liron mi hav- 
as, en Ukraino mi estis multfoje, la ukrainajn kant- 
ojn mi scipovas kanti... Sinjorino Kolĉanovska estas 
ukrainanino,. sekve ŝi min akceptos certe,— vi kom- 
prenas nun?... 

— Kiel originala koncepto! — diras Eva. 

Sed ŝi estas tro artistino, por ke mia ideo al ŝi 
ne plaĉu; cetere, ŝi donis la vorton, ke ŝi ne perfid- 
os — kaj ŝi nenion riproĉas. 

— Kiel originala koncepto! — ŝi ripetas. Hela 
tiel amas sian Ukrainon, ke ŝi kredeble ekploros pro 
kortuŝo, kiam ŝi tie-ĉi, en Varsovio, ekvidos liriston... 
Sed kion vi diros al ŝi? Kiel vi klarigos al ŝi, kia- 
maniere Vi troviĝis tie-ĉi, apud Vistulo? 

Malgraŭvole mia entuziasmo komunikiĝas al Eva. 

Post kelka tempo ni sidiĝas kaj komencas kom- 
ploti... 

Ni interkonsentiĝas, ke mi karakterizos min kiel 
liristo, kaj Eva alveturos al mi kaj kunprenos min en 
la kaleŝon, por ke mi ne tro altiru la sciemon de ga- 
pemuloj; sinjorino Helena devas scii pri nenio, antaŭ 
ol Eva, post kelka tempo, perfidos la sekreton. 

Ambaŭ kun Eva ni amuzas nin bonege per nia 
projekto, poste mi komencas kisi ŝiajn manojn, poste 
ŝi retenas min al matenmanĝo. 


*) maljunulo, almozulo. 


La vesperon mi pasigas ĉe Suslovski j. 

Kazja estas iom malserena, ke mi ne Venis ma- 
tene, kaj mi toleras tute trankvile Ŝian malbonhumo- 
reton, kaj pensas dume pri la morgaŭa militiro kaj... 
pri Hela. 

XIV. 


Dekunua horo matene... 

Eva venos tuj, tuj. 

Mi surhavas stup-tolan ĉemizon, malfermitan sur 
la brusto, vilaĝanan surtuton iom difektitan, sed an- 
koraŭ sufiĉe bonan, krom tio: zonon, botojn, ĉion, 
kio estas bezona. 

La haroj de la griza peruko malsupren-pendas 
sur miaj okuloj, kaj oni devus esti sagaculo, por ek- 
koni, ke tio estas peruko; mia barbo estas ĉefverko 
de pacienco. Komencante de la oka horo matene mi 
engluadis per koncentrita ihtiokolo blankajn harfa- 
denojn inter miaj propraj haroj — kaj mi griziĝis tiel, 
ke eĉ em mia maljuneco mi ne griziĝos pli nature... 
Diluita sepio donis al mi la brunetan haŭtkoloron, 
kaj la sulketojn faris Svjatecki vere genie. Mi as- 
pektas sepdekjara. : 

Svjatecki asertas, ke, anstataŭ pentri, mi povus 
perlabori la panon kiel modelo, kio estus eĉ pli pro- 
fitodona por la arto. 

Estas duono de la dekdua horo... Eva alverturas. 

Mi sendas paketon kun mia ordinara vestaĵo en 


la kaleŝon, ĉar mi ne scias, ĉu eble mi ne devos 
alivestiĝi; poste mi prenas la liron, malsupreniras, kaj 
ĉe la kaleŝpordeto mi ekkrias: 

— Slava Bohu! *) 

Adami estas mirigita kaj ravita. 

— Mirinda abelejgardisto! Mirinda did! — ŝi 
ripetas ridante. Nur artisto povas elpensi ion similan! 

Paranteze parolante, ŝi mem aspektas kiel so- 
mera printempo. Ŝi surhavas robeton el kruda silk- 
aĵo kaj pajlan ĉapelon kun papavo-floroj. Mi ne pov- 
as satiĝi rigardante ŝin. Ŝi alveturis en malkovrita 
kaleŝo, do la homoj tuj komencas nin ĉirkaŭi; sed 
tio estas por ŝi indiferenta. 

Fine la kaleŝo moviĝas antaŭen; mia koro ko- 
mencas bati pli vive — post kvaronhoro mi vidos la 
revitan Helenon... 

Ni ankoraŭ ne veturis cent paŝojn, kiam mi de 
malproksime ekvidas renkonten-irantan Ostŝinski. 

Li devas ĉie troviĝi! 

Ekvidinte nin, li baltas, salutas Eveton, poste li 
komencas atente observi nin ambaŭ, kaj speciale min... 
Mi ne supozas, ke li min rekonis, tamen preterpasinte 
lin, mi ekrigardas malantaŭen kaj vidas, ke li anko- 
raŭ staras kaj akompanas nin per sia rigardo. Nur 
ĉe la strat-turniĝo li malaperas el miaj okuloj. La 
kaleŝo antaŭen-moviĝas sufiĉe rapide; malgraŭ tio, 
ŝajnas al mi, ke la vojaĝo daŭras eterne. Fine, en 
la Belvederaj aleoj ni haltas... ^ 

Ni estas antaŭ la domo de Hela. 

Mi kuras al la pordo, kvazaŭ al brulejo. 


*) Gloron al Dio! ukraina saluto. 

Eva kuras malantaŭ mi, vokante: 

— Netolerebla maljunulo! 

Servisto, kun tre parada staturo, malfermas al 
ni la pordon, kaj apertas larĝe la okulojn je mia Vi- 
do; Eva kvietigas lian miriĝon, dirante, ke la malju- 
nulo alveturis kun ŝi, kaj ni supreniras. 

La ĉambristino aperas momente, sciigas ke la 
sinjorino vestas sin en la apuda ĉambro — kaj ŝi 
malaperas. 

— Bonan tagon, Hela! vokas Eva. 

— Bon-tagon, Eva! — respondas mirinde bela, 
freŝa voĉo — tuj, tuj! post momento mi estos preta. 

— Henjo! Vi eĉ ne supozas, kia surprizo vin 
atendas kaj kiun vi ekvidos... Mi alveturigis „did'”on“, 
plej efektivan „didon-liriston*, kiu iam ajn migris 
sur la ukrainaj stepoj. 

Ĝojega pepo aŭdiĝas en la apudkuŝanta ĉam- 
bro, la pordo malfermiĝas subite kaj enkuras Hela 
nevestita, en korseto, kun malligitaj haroj. 

— Did! blinda did! tie-ĉi! en Varsovio! 

— Li ne estas blinda! li vidas! — vokas rapide 
Eva, ne volante troigi la ŝercon. 

Sed estas jam tro malfrue, ĉar en tiu-ĉi momento 
mi ĵetiĝas al la piedoj de Hela kun ekkrio: 

— Ĥeruvime bojij!*) 

Kaj ĉirkaŭprenante per manoj ŝiajn piedojn, kaj 
samtempe levante la okulojn, mi ekvidas iom pluan 
formon de tiuj piedetoj. Nacioj genufleksu! popoloj 
venu kun bonodoraj incensiloj, Milosa! tute Milosa! =) 

— Ĥeruvime! mi ripetas en nesimulita ekstazo! 


3) Kerubo dia! 39), Venus el Milos. 


Mia did'a entuziasmo klariĝas cetere per tio, 
ke post longa migrado mi renkontis la unuan ukrain- 
an animon. Malgraŭ tio Hela forigas la piedojn el 
miaj manoj kaj ekpaŝas malantaŭen... Unu momenton 
mi vidas ankoraŭ ŝiajn nudajn ŝultrojn kaj la kolon, 
kiuj rememorigas al mi Psiĥe-on el la neapola mu- 
zeo — poste ŝi malaperas malantaŭ la pordo, kaj mi 
restas genuante en la mezo de l ĉambro. 

Eva samtempe minacas al mi per sia sunom- 
brelo kaj ridas, kaŝante sian rozkoloran nazeton en 
la bukedo da rezedo. 

Dume tra la pordo komenciĝas interparolo en 
la plej bela dialekto, kiu iam ajn estis parolata de 
la enfluejo de Pripec-rivero ĝis Ĉertomeliko. 

Mi prepariĝis antaŭe por ĉiuj eblaj demandoj, do 
mi mensogas sen ekbalbuto.. Mi estas „abelej-gar- 
disto“ el proksime de Ĉeĥirin. Mia filino sekvis sian 
polan edzon en Varsovion, kaj mi, maljunulo, tiel longe 
sopiris en la abelejo, ĝis mi mem postmigris ŝin. 
Bonaj homoj donis envoje monerojn por mia kan- 
tado... Kaj nun? Jen mi ekvidos la infaninon amatan, 
benos $in, kaj revenos, ĉar mi jam sopiras al mia 
Ukraino-patrino. Ĉiu devas morti, kaj por la maljuna 
Filipo estas de longe jam la tempo. 

Jen kio estas aktora naturo! Enjo scias ja, kiu 
mi estas, sed ŝi tiel partoprenas en mia rolo, ke ŝi 
komencas melanĥolie balanci sian belegan kapeton 
kaj rigardi min kunsente. La voĉo de Helenjo el la 
apuda ĉambro ankaŭ tremas emocie. 

La pordo iomete malfermiĝas, blanka mirinda 
brako montriĝas tra la malfermaĵo kaj mi surprize 
ricevas tri rublojn, kiujn mi akceptas, ne povante agi 

alie, kaj des pli, en nomo de ĉiuj sanktuloj, mi flui- 
gas torenton da benoj sur la kapon de Helenjo. 

Interrompas min la servistino, kiu eniras kun 
sciigo, ke sinjoro Ostŝinski estas malsupre kaj de- 
mandas, ĉu la sinjorino akceptas. 

— Ne enlasu lin! mia kara — vokas timigite Eva. 

Hela deklaras, ke ŝi kompreneble ne akceptos 
lin. Ŝi eĉ esprimas sian miron pro la matena vizito. 
Mi, vere, ankaŭ ne komprenas, kiel Ostŝinski, kiu fan- 
faronas kaj estas fama pro sia kono de societa etiketo, 
povis veni je tiu tempo. 

— Tio ne estas senmotiva! — diras Eva. 

Sed ni ne havas tempon por pluaj klarigoj, ĉar 
en tiu-Ĉi momento aperas Hela jam vestita, kaj sam- 
tempe oni sciigas, ke la matenmanĝo estas preta. 

Ambaŭ sinjorinoj transiras en la manĝejon. 

Hela volas min nepre sidigi apud la tablo, sed 
mi obstinas kaj sidiĝas kun mia liro ĉe la sojlo. Post 
momento mi ricevas pladon, tiel plenŝarĝitan per manĝ- 
aĵo, ke, konsuminte ĉion-ĉi, ses ukraimaj almozuloj 
povus malsaniĝi je nedigestebleco. Mi tamen man- 
ĝas, Ĉar mi estas malsata kaj dum manĝado mi ob- 
servas Helenon. 

Efektive, pli bela kapo ekzistas en neniu bildo- 
galerio de l' mondo! Kiel longe mi vivas, neniam mi 
vidis tiel travideblajn okulojn: vere oni vidas tra ili 
ĉiujn pensojn, kiel oni vidas la fundon de klara to- 
rento. La okuloj posedas krom tio la econ, ke ili 
komencas ridi antaŭe ol la buŝo, pro kio la vizaĝo 
lumiĝas, kvazaŭ trafite de sunradio. Kia nekompar- 
ebla dolĉeco en la kunmeto de lipoj... La kapo estas 
iom laŭ speco de Carlo Dolce, kvankam la desegno 

de okuloj kaj brovoj rememorigas Sanzio'n en la plej 
nobla tipo. 

Mi ĉesas fine manĝi kaj mi rigardas, rigardas... 
kaj mi rigardus ĝis fino de l' vivo. 

— Vi ne vizitis min hieraŭ — diras Hela al Eva— 
mi esperis, ke vi venos al mi post tagmezo. 

— Matene mi havis teatran provon, kaj post- 
tagmeze mi volis vidi la bildon de Magorski. 

— Vi vidis ĝin? 

— Nebone, estis tia interpremo... kaj vi? 

'— Mi estis matene. Kia poeto! Oni povus 
plori kune kun tiuj judoj. 

Eva rigardas min, kaj mia brusto ĝoje leviĝas. 

— Mi iros ankoraŭ, kiomfoje mi povos — diras, 
ree Hela. Ni iru kune, bone? Eble ankoraŭ hodiaŭ? 
Tiel plezure estis al mi ne nur rigardi tiun pentraĵon, 
sed ankaŭ imagi al mi, ke ĉe ni en Polujo troviĝis 
tia talento. 

Ĉu oni povas ne admiri tian Virinon! 

Subite mi aŭdas plu: 

— Bedaŭrinde oni rakontas strangajn aferojn 
pri tiu Magorski... mi konfesas al vi, ke mi estas 
treege scivola ekkoni lin. 

— Ah! — diras senzorga-tone Eva. 

— Vi lin konas? vere? 

— Mi povas vin certigi, ke li multe perdas ĉe 
plua konateco: li estas tromemfida, vanta, ah! kiel li 
estas Vantal... | 

Mi tiel volonte montrus al Eva la langon, ke mi 
apenaŭ povas min reteni, kaj ŝi turnas al mi fripone 
siajn violkolorajn okulojn kaj diras: 

— Vi iel perdis la apetiton, avulo? 

— Mi montros la langon — tion mi ne toleros! 

Dume ŝi diras plu al Hela: 

— Ho jes! Magorski indas pli admiron ol in- 
terkoniĝon. Ostŝinski difinas lin, ke li estas geniulo 
en korpo de „frizisto“. 

De Ostŝinski mi forŝirus la orelojn, se li dirus 
ion similan; pri Eva mi sciis, ke ŝi havas malican 
koboldon malantaŭ sia kolumo, sed ŝi efektive trans- 
paŝas la permesitan mezuron. 

Feliĉe la tagmanĝo finiĝas. 

Ni eliras en la ĝardenon, kie mi devas prezenti 
mian kantarton. 

Tamen tio komencas min iom enuigi kaj mi 
preferus esti ĉe Hela kiel pentristo, ol kiel did... 

Sed nenio helpos kontraŭ tio! 

Mi sidiĝas apud la muro en ombro de kaŝtan- 
arboj, tra kies folioj penetras la suno kaj formas sur 
la grundo multon da helaj makuloj. Tiuj-ĉi makuloj 
tremas, flagretas, malaperas kaj brilas denove, laŭ tio, 
kiel la ventbloveto movas la foliojn. La ĝardeno 
etendiĝas profunde, malproksime de l” strato, do la 
veturila radbruo preskaŭ tute ne atingas ĝin, des pli 
ke supersonas ĝin la murmurado de la ĝardena fon- 
tano. La varmego estas netolerebla. Inter la densa 
foliaro aŭdiĝas la ĉirpado de paseroj, sed malforte, 
kvazaŭ dormeme. Cetere regas mallaŭto. 

Mi perceptas, ke formiĝas tute bela bildo: ĝar- 
deno, profundo de arboj, sunaj radioj, fontano; la du 
virinoj, kun neordinare belaj vizaĝoj, apogiĝas unu 
sur alia, kaj mi, did, sidas kun liro apud la muro; 
ĉio ĉi kune havas en si ian ĉarmon, kiun mi sentas 
kiel pentristo. 

Mi preskaŭ forgesas pri mia rolo kaj mi komencas 
kanti emocie la ukrainan popolkanton: 


„Homoj nomas min feliĉa! 
Mi pro tio ridas, 

Car kaŝitan mian ploron 
Illi ja ne vidas. 


Malfeliĉa de naskiĝo 
Restos mi ĝis morto. 
Kial naskis vi, patrino, 
Min por tia sorto!“ 


Eva estas kortuŝita, ĉar ŝi estas artistino, Hela — 
kiel ukrainanino, kaj mi — ĉar ambaŭ estas tiel belaj, 
ke ilia aspekto min ebriigas. 

Hela aŭskultas sen ia troigo, sen artefarita ra- 
viteco, sed em ŝiaj klaraj okuloj mi vidas, ke la aŭs- 
kultado faras al ŝi veran kaj sinceran plezuron. 

Kiel granda diferenco estas inter ŝi kaj tiuj ukrain- 
aninoj, kiuj alveturas Varsovion por la karnavalo, kaj 
dum la kvadrilo turmentas la dancantojn per sia ṣo- 
piro al Ukraino; kaj laŭvere, kiel diras unu el miaj 
konatoj: eĉ per ferhokoj neniu el ili estus eltirebla 
el Varsovio kaj el la karnavalo en sian Ukrainon! 

Hela aŭskultas, movas laŭtakte sian belegan ka- 
peton, iufoje ŝi diras al Eva: „tion mi konas“ kaj ŝi 
kantas kune kun mi, kaj mi vere superas min mem. 
Mi eligas el mia memoro kaj brusto la tutan provizon 
da stepa kantmaterialo, komencante de la „hetmanoj, 
kavaliroj kaj kozakoj“ kaj finante per „falkoj, Sonjoj 
Manjoj, stepoj, tombaj montetoj“, kaj tiel plu senfine. 
Mi mem miras, el kie mi ĉion-ĉi prenis. 

La tempo pasis kiel sonĝo. 

Mi revenis iom laca, sed ravita... 

XV. 


En la laborejo mi renkontas tute neatendite ge- 
sinjorojn Suslovski kaj Kazjon. 

Ili volis fari al mi surprizon... 

Kial Svjatecki diris al ili, ke kredeble baldaŭ mi 
revenos? 

Nek Kazja, nek ge-Suslovski”j rekonis min... Plej 
bona pruvo, kiel perfekte mi estis alivestita! Mi pro- 
ksimaĝas al Kazja, prenas ŝian manon, ŝi foriĝas iom 
timigite. 

— Kazja, vi min ne rekonas? — mi demandas. 

Kaj mi ekridas je ľ? vido de ŝia mirigiteco. 

Estas ja Vladek, — diras Svjatecki. 

Kazja rigardas min pli precize, fine ŝi komencas 
ridi, vokante: 

— Fi! kiel malbela almozulo! 

Mi estas malbela almozulo! Mi estas sciema, 
kie ŝi vidis pli belan. Sed por la bedaŭrinda Kazja, 
edukita en estetikaj principoj de paĉjo Suslovski, 
certe ĉiu almozulo estas malbela. 

Mi rifuĝas en nian kuirejeton kaj post dekkelke 
da minutoj mi reaperas en mia natura formo. 

Kazja kaj la gepatroj komencas demandi, kion 
signifas tiu maskiĝo?.. Tre simpla afero.. Jen, Vi 
vidas, ke ni pentristoj faras iafoje kolegajn servojn 
unu al la alia, kaj ni pozas por pentraĵoj. Jen ekzemple 
Svjatecki pozis al mi kiel maljuna judo. Ĉu vi lin ne 
rekonis, Kazja, en la bildo? Mi nun pozas al Cep- 
kovski. Tia estas la kutimo inter pentristoj, precipe 
ĉar en Varsovio mankas modeluloj. 

— Ni venis por fari al vi surprizon — diras Ka- 
zja — des pli, ĉar mi en mia tuta vivo ankoraŭ ne- 
niam estis en pentrista laborejo. Ah, kia senordo! 
Ĉu same estas ĉe ĉiuj pentristoj? 

— Pli-malpli, pli-malpli! 

Sinjoro Suslovski deklaras, ke li preferus trovi 
ĉe mi iom pli da ordo, kaj li esperas ĉi-rilate ŝanĝ- 
ojn en la estonteco. Aŭdante tion, mi volonte dis- 
rompus je lia kapo mian liron. Kazja, kontraŭe, ri- 
detas kokete kaj diras: 

— Estas iu sinjoro pentristo — granda sentaŭg- 
ulo! ĉe kiu ĉio aspektos alie, kiam mi komencos 
mastrumi... ĉio estos orde metita, orde starigita, sen- 
polvigita... 

Tion dirante, ŝi levas supren sian pintan nazet- 
on, rigardas la festonojn de araneaĵo, kiuj ornamas 
la angulojn. de nia laborejo — kaj ŝi aldonas: 

—, Car tia senordo povas eĉ fortimigi la aĉetant- 
ojn... Venas iu kaj li tuj troviĝas kiel en vendejo 
de malnova fuŝaĵo. Jen, ekzemple tiu-ĉi kiraso terure 
rustiĝis. Do oni devas alvoki la servistinon, pistigi 
iom da briko — kaj ĉio komencos brili kiel mova 
samovaro. 

— Jezu-Maria! Ŝi parolas pri aĉetantoj kaj volas 

purigi per briko miajn kirasojn, eligitajn el antikvaj 
tombomontetoj... Ah, Kazja, Kazja! 

Suslovski, feliĉigite, kisas ŝian frunton, kaj Svja- 
tecki eligas el si iajn malbonaŭgurajn sonojn, kiuj 
rememorigas la gruntadon de apro. 

Kazja minacas al mi, frapante per fingreto sian 
nazon, kaj diras plu: 


Mi petas bone memori, ke ĉio aliiĝos. 


Poste ŝi finas: 


Kaj se iu sinjoro ne vizitos nin hodiaŭ vespere, 


li estos malbela kaj oni lin ne amos. 

Dirinte tion, Ŝi kovras la okulojn. Mi ne povas 
nei, ke estas multe da ĉarmo en ŝiaj grimacaj mie- 
netoj... 
nas mian estontan familion ĝis tute malsupre. 
Reveninte, mi trovas, kiel Svjatecki rigardas de- 
flanke kaj senfide tutan paketon da centrublaj bank- 
biletoj, kuŝantaj sur la tablo. 


Mi promesas, ke mi venos, kaj mi akompa- 


Kio estas? 

Cu vi scias, kio okazis? 

Mi ne scias... ; 

Mi ŝtelis ĉe iu, kiel ordinara ŝtelisto. 
Kiamaniere? 

Mi vendis miajn kadavrulojn. 

Kaj tio estas la ricevita mono? 

Jes... mi estas malnobla uzuristo. 


Mi ĉirkaŭbrakas Svjateckion, gratulas lin tutkore, 
kaj li komencas rakonti, kiel tio okazis. 


Mi sidis tie-ĉi post via foriro, kiam venis al 


mi iu sinjoro kaj demandis, ĉu mi estas Svjatecki. 
Mi respondas: „Mi scivolas, kial mi me devus esti 
Svjatecki!“ Tiam li respondas: „Mi vidis vian pentr- 


66 


——  —— 


aĵon kaj mi volas ĝin aĉeti.“ Mi diras: „Bone, sed per- 
mesu, sinjoro, diri al vi, ke oni devas esti idioto por 
aĉeti tian hontinde malbonan bildon.“ Kaj li respon- 
das: „Idioto — mi ne estas, sed mi havas la fantazion 
aĉeti bildojn pentritajn de idiotoj.“ „Nu, bone“ — 
mi diras... Li demandas min pri la prezo, kaj mi 
diras: „Ĉu tio estas mia afero?“ „Mi donos al vi 
tiom.“ „Do bone! se vi donas, do donu!“ Li donis 
“kaj foriris. Li lasis al mi karteton kun nomo Bjal- 
kovski, doktoro de medicino.. Mi estas malnobla, 
senhonta uzuristo! 

— Vivu la kadavruloj! Svjatecki, vi edziĝu... 

— Mi preferus pendigi min — diras Svjatecki — 
mi estas malnobla uzuristo, nenio pli. 

XVI. 


Vespere mi estas ĉe Suslovski'j. 

Ni lokis nin ambaŭ kun Kazja en la saloneto, 
en la niĉo, kie staras kanapeto. 

Sinjorino Suslovska sidas apud tablo, lumigata 
per lampo, kaj kudras ion por la dotprovizo de Kazja, 
sinjoro Suslovski legas grave, apud la sama tablo, 
numeron de la „Fluganto“. 

Mi fartas iomete nebone — mi deziras distri 
tiun-Ĉi malbonan humoron, alŝoviĝante tre proksime 
al Kazja. 

En la saloneto regas silento; interrompas ĝin 
nur la flustro de Kazja, kiun mi provas ĉirkaŭpreni, 
kaj kiu respondas: 

— Vladjo, paĉjo ekvidos. 

Subite la „paĉjo“ ekparolas, komencante legi: 

„La pentraĵon de la konata artisto Svjatecki, 
s. t, „La lasta renkonto“ aĉetis hodiaŭ doktoro Bjal- 
kovski por 1500 rubloj,“ 

— Jes, mi diras, Svjatecki vendis ĝin hodiaŭ 
matene, 

Ĉe tio mi penas ree ĉirkaŭpreni Kazjon kaj ree 
mi aŭdas la flustron: 

— Paĉjo ekvidos... 

Malgraŭvole miaj okuloj turniĝas al sinjoro Su- 
slovski. 

Subite mi vidas, ke lia vizaĝo kolorŝanĝas; li 
kovras la okulojn per mano kaj kliniĝas super la 
„Fluganto“, 

Kion, je koboldo, li estas tie trovinta? 

— Patro, kio okazis al vi — demandas sinjorino 
Suslovska. 

Li stariĝas, faras du paŝojn proksimiĝante al mi, 
poste li haltas, traigas min per sia rigardo, interplektas 
la manojn kaj komencas balanci la kapon. 

— Kio okazis al vi? 

— Jen kiel falseco kaj krimo ĉiam fine malko- 
vriĝas, respondas patose Suslovski: mia sinjoro, legu, 
se la honto permesos al vi legi ĝis fino. 

Tion dirinte, li faras movon, kvazaŭ li envolvus 
sin en roman togon, kaj li transdonas al mi la „Flug- 
anton“. Mi prenas la numeron kaj mia rigardo falas 
sur la sciigon titolitan: „Ukraina liristo“. Mi konfuz- 
iĝas iom kaj komencas rapide legi la jenon: 

„Antaŭ kelke da tagoj alvenis en nian ĉefurbon 
malofta gasto en persono de aĝokaduka liristo, kiu 
rondiras loĝantajn ĉe ni ukrainajn familiojn, petante 
pri almozo kaj donante interŝanĝe siajn kantojn. Oni 
diras, ke pri la maljuna bardo okupiĝis precipe nia 
konata kaj simpatia artistino E. A., kun kiu, antaŭ ne 
pli longe, ol hodiaŭ matene, oni vidis lin en kaleŝo. 
En la unuaj tagoj de P’ apero de tiu malproksima 
gasto naskiĝis la stranga famo, ke sub la vilaĝana 

kitelo de la liristo kaŝiĝas unu el niaj plej eminentaj 
pentr-artistoj, kiu tiamaniere, ne turnante sur sin la 
atenton de edzoj kaj zorgantoj, trovas facile eniron 
en la buduarojn. Ni estas certaj, ke tiu-ĉi famo estas 
neniel argumentita, eĉ pro tiu simpla motivo, ke nia 
diva ne konsentiĝus plifaciligi tiaspecajn entrepren- 
„ojn. La maljunulo, laŭ niaj informoj, almigris rekte 
el Ukraino. Li havas inteligentecon iom malfortigitan, 
sed perfektan memoron...“ 

Infero! 

Suslovski estas tiel indignigita, ke li ne povas 
eligi la voĉon, tamen fine li elĵetas el si la troaĵon 
de indigno. 

— Kian novan falsaĵon, kian artifikon vi trovos 
por pravigi vian konduton? Ĉu ne vin ni vidis ho- 
diaŭ en tiu-ĉi hontinda alivestiĝo? Kiu estas tiu 
almozulo? 

— Mi estas tiu almozulo — mi respondas — sed 
mi ne komprenas la motivon, kial vi opinias tiun 
alivestiĝon hontinda. 

En tiu-ĉi momento Kazja eltiras el mia mano 
la „Fluganton“ kaj komencas legi, Suslovski envolv- 
iĝas ankoraŭ pli hermetike en la togon de sia indigno 
kaj diras plu: 

— Do apenaŭ vi trapaŝis la sojlon de honesta 
domo, vi jam enportas kun vi la demoralizon; ne 
estante ankoraŭ la edzo de tiu-ĉi malfeliĉa infano, 
vi jam perfidas ĝin en kompanio kun virinoj de fa- 
cilanima karaktero, vi jam tredas piede ĝian kaj nian 
konfidon, vi jam rompas la ĵure donitan vorton... Kaj 
por kiu? Por teatra hetero?! 

Nun mi koleriĝas ekstreme... 

— Mia sinjoro, mi diras, sufiĉe da tiuj banalaj 
frazoj! Tiu hetero valoras pli ol dek tiaj falsaj mor- 
juĝistoj kiel vi.. Vi estas por mi ankoraŭ nenio, 
kaj sciu, ke vi min enuigas. Vi tedas min jam, kune 
kun via patoso, via... 

Tie-ĉi mankas al mi vortoj, sed cetere mi ilin 
ne bezonas plu, ĉar Suslovski malfermas subite la 
veŝton, kvazaŭ li volus diri: 

— Ekbatu! ne indulgu — jen mia brusto... 

Sed mi tute ne intencas ekbati, mi nur deklaras, 
ke mi foriras, timante, ke mi ne diru al sinjoro Su- 
slovski ankoraŭ ion pli... 

Kaj efektive mi foriras, ne adiaŭante iun... 

Freŝa ekblovo iom malvarmigas mian varmegan 
kapon. 

Estas la naŭa horo vespere kaj la nokto tre 
serena. 

Mi bezonas iom promeni, por fine kvietiĝi, do 
mi iras rapide en la Belvederajn aleojn. 

La fenestroj en la villo de Hela estas mallumaj. 
Evidente ŝi ne estas hejme. Mi mem ne scias, kial 
tio kaŭzas al mi grandegan malagrablon... 

Se mi ekvidus almenaŭ ŝian ombron sur la fene- 
strovitraĵo, mi kvietiĝus, kaj nun mi koleriĝas denove... 

Kion mi faros al tiu Ostŝinski ĉe nia unua ren- 
konto —- mi ne scias... 

Feliĉe li ne estas homo, kiu foriĝus de respondeco. 

Nur, vere dirante, pro kio mi lin ekatakos? La 
artikolo estas skribita infere lerte. Ostŝinski ja neas, 
ke la almozulo estas alivestita pentristo, li fariĝas 
kvazaŭ defendanto de Eva, kaj samtempe li perfidas 
la tutan sekreton antaŭ Helena, evidente penas kom- 

promiti Evon en la opinio de Hela, kaj li venĝas je 
mi pro Kazja, kaj krom tio li faras min ridinda. 

Se li almenaii ne estus skribinta, ke mi havas 
inteligentecon malfortigitan! Fariĝis... En la okuloj de 
Hela mi estas ridindigita. Ŝi legas ja la „Fluganton*, 

Ha! Kia konfuzo kaj kia ĉagreno por Eva! Kiel 
triumfas nun Ostśinski! Mi devas nepre ion entre- 
preni, sed se mi scias kion, mi fariĝu raportisto de 
la „Fluganto“. 

Mi ekpensas interkonsiliĝi kun Eva. Ŝi ludas 
hodiaŭ... Mi kuros en la teatron kaj ekvidos ŝin post 
la fino de la teatraĵo. 

Estas ankoraŭ tempo... 

Post duonhoro mi estas en Ŝia vestejo. 

Eva baldaŭ finos, dume mi ĉirkaŭrigardas... 

Niaj teatroj ne distingiĝas, kiel oni scias, per 
lukso de la aranĝoj. Kamero kun blankigitaj muroj, 
du gasflametoj flagretantaj de trablovo, spegulo, lav- 
ióejo, kelko da seĝoj, en unu angulo apogsofeto, 
estanta verŝajne la privata propraĵo de la diva, jen 
ŝia vestejo.. Antaŭ la spegulo estas multo da tua- 
letaj iloj, taso da ne tute eltrinkita nigra kafo, lanug- 
aĵoj kun ruĝigilo kaj blankigilo, krajonoj por brovoj, 
kelkaj paroj da gantoj, konservantaj ankoraŭ la for- 
mon de mano, inter ili du artefaritaj harligoj; sur la 
flanka muro fasko da roboj blankaj, rozkoloraj, mal- 
helaj, pezaj kaj malpezaj; sur la planko staras du 
korboj, plenaj de diversaj virinaj uzaĵoj. La ĉambro 
estas plenigita per odoro de riza pudro. Kia divers- 
koloreco regas ĉie, kiel ĉio estas rapideme disĵetita, 
kiom da koloroj, kiom da rebriloj, kiom da ombro, 
kiom da lumludo pro ŝanceliĝado de gasilamoj. 

Tio estas bildo siaspeca, en tio estas karaktero... 
Cetere, tie-ĉi estas ja nenio pli, ol en kutima virina 
tualetejo, kaj tamen ekzistas io, kio kaŭzas, ke tiu-ĉi 
ĉambro ne faras la impreson de tualetejo, sed de ia 
tabernaklo; estas ia Ĉarmo, sorĉo.. Super tiu sen- 
ordo, diverskoloreco, rapidemo, inter tiuj gratitaj mur- 
oj leviĝas la spiro de l” arto. 

Aŭdiĝas tondro da aplaŭdoj. Ha! finiĝis.. Tra 
la muroj atingas miajn orelojn la kriegoj: „Adami! 
Adami!“ Forpasas kvaronhoro kaj tie oni krias an- 
koraŭ. 

Fine enkuras Eva en la figuro de „Teodora“... 

Ŝi havas kronon sur la kapo, okulojn malsupre 
nigrigitajn, sur la vangoj ruĝecon de surmetita ruĝig- 
ilo. Ŝiaj malligitaj haroj malsupren-falas ventege sur 
la nudigitan kolon kaj la ŝultrojn. Ŝi estas tiel febre 
incitita kaj konsumita, ke ŝi parolas al mi per apenaŭ 
aŭdebla flustro: „kiel vi fartas, Vladjo!“ kaj, depreninte 
rapideme la kronon, ŝi ĵetiĝas en sia reĝina robo sur 
la apogseĝon. Ŝi videble ne povas ekparoli vorton, 
ĉar ŝi rigardas min silente, kiel lacigita birdo... Mi 
sidiĝas apud ŝi, metas la manon sur ŝian kapon kaj 
pensas pri nenio alia, krom pri ŝi... 

Mi vidas en tiuj malsupre nigrigitaj okuloj la 
ankoraŭ ne estingiĝintan flamon de ekstazo, mi vidas 
sur tiu frunto la veran stigmon de l” arto, mi vidas, 
kiel tiu junulino oferas sur la altaro de la teatra Mo- 
lofo la sanon, la sangon, la vivon, kiel jen mankas 
spiro Ĉi-momente en ŝia brusto kaj ekregas min tia 
kompato, tia bedaŭro, tia kunsento, ke mi ne scias, 
kion mi mem devas fari... 

Ni sidas tiel kelkan tempon silente; fine Eva 

montras per mano numeron de la „Fluganto“, kiu 
kuŝas sur la tualeto kaj ŝi flustras: 

— Kia malagrablaĵo, kia malagrablaĵo!... 

Subite ŝi ekploras nerve kaj komencas tremi 
kiel folio... 

Mi scias bone, ke ŝi ploras de laciĝo, ne pro la 
„Fluganto“, ke tiu artikolo estas bagatelo, pri kiu 
morgaŭ ĉiuj forgesos, ke la tuta Ostŝinski ne valoras 
unu larmon de Eva, tamen mia koro kunpremiĝas 
tiom pli. Mi kaptas ŝiajn manojn kaj kovras ilin per 
kisoj, karesas ilin, premas al mia brusto. Mia koro 
komencas bati ĉiam pli forte, okazas kun mi io stranga. 
Mi genufleksas, mem ne sciante, kion mi faras, apud 
la genuoj de Eva, nubeto vualas miajn okulojn, subi- 
te mi kaptas ŝin, perdinte la konscion, en la brakojn. 

— Vladjo! Vladjo, kompatu! — flustras Eva. 

Sed mi premas ŝin al la ekscitita brusto; mi 
scias jam pri nenio, mi furioziĝis! mi kisas ŝian frunt- 
on, la okulojn, la buŝon kaj scias elparoli nur unu 
vorton: 

— Mi amas vin! mi amas. 

Subite la kapeto de Eva kliniĝas malantaŭen, 
ŝiaj manoj ĉirkaŭplektas febro-arde mian kolon kaj mi 
aŭdas la flustron: 

— Mi vin delonge amas!... 

XVII. 


Se ekzistas por mi en la mondo estajo pli kara 
ol Eva, tiam mi estas marinita haringo... 

Oni diras, ke ni artistoj faras ćion sub la unua 
impreso de I momento, sed tio estas malvera! Car 
montriĝas, ke mi delonge amis Evon, nur mi estis 
samtempe tia azeno, ke mi pri tio ne sciis. 

Dio sola scias, kion mi sentis, kiam mi, post 
tiu vespero, akompanis ŝin hejmen. Ni iris, brak”- 
sub-brako, nenion parolante... Mi nur alpremis Ĉiam 
al mia flanko la brakon de Eva, kaj ŝi la mian. Mi 
sentis, ke ŝi amas min per ĉiuj siaj fortoj. 

Mi akompanis ŝin ankoraŭ supren, kaj, kiam ni 
troviĝis en Ŝia saloneto, ni estis iel embarasitaj, ke 
ni ne kuraĝis rigardi unu la alian en la okulojn. Nur 
kiam Eva kovris sian vizaĝon per la manoj, mi for- 
igis ilin delikate kaj mi diris: „Enjo, ci estas mia? ĉu 
vere?“ Kaj ŝi alpremiĝis karese al mi, dirante: 

— Jes! jes!... 

Ŝi estis tiel belega, havis okulojn tiel dormem- 
ajn kaj samtempe brilantajn, ian dolĉan pezecon en 
la tuta staturo, ke mi ne povis forŝiriĝi de ŝi. 

Laŭvere, ankaŭ ŝi ne povis forŝiriĝi de mi, kva- 
zaŭ ŝi volus rekompenci al si la longan silentadon 
kaj la longe kaŝitan senton. 

Mi revenis hejmen malfrue. Svjatecki ankoraŭ 
ne dormis., Li desegnis ĉe lampo sur ligno por iu 
ilustraĵo. 

— Tie-ĉi estas letero por vi — li diras, ne lev- 
ante la okulojn de sia laboro. 

Mi prenas de I” tablo la leteron kaj tra la ko- 
verto mi sentas ringon. Bone! mi ĝin bezonos mor- 
gaŭ. Mi malfermas la leteron kaj legas la jenon: 

„Mi scias, ke la redono de la ringo faros al vi 
plezuron, ĉar evidente vi tion celis. Koncerne min, 
mi ankaŭ ne intencas rivalizi kun aktorinoj. K.“ 

Almenaŭ mallonge. 

El tiu-ĉi letero vidiĝas nur kolero, nenio pli. 

Se ia ombro de ĉarmo ĉirkaŭis ankoraŭ Kazjon 
en miaj okuloj, tiu ombro malaperas senrevene. 

Stranga afero: ĉiuj supozas, ke Eva estis la kaŭzo 
de mia alivestiĝo kaj de ĉiuj-ĉi okazintaĵoj — kaj efe- 
ktive la kaŭzo de ĉio, kio sekvos, estos Eva. 

Mi ĉifas la leteron, kaŝas ĝin en la poŝon kaj 
mi enlitiĝas... 

Svjatecki levas la okulojn for de sia laboro kaj 
rigardas min, atendante, ĉu mi ion ne diros, sed mi 
silentas. 

— Estis tie-ĉi vespere post la teatra prezentado 
tiu malnobla Ostŝinski — diras Svjatecki. 

XVIII. 


Morgaŭ matene, jam je la deka horo, mi volas 
kuri al Eva, sed estas neeble, ĉar mi havas gastojn. 

Venas barono Kartofler kaj mendas duplikaton 
de miaj „Judoj“. Li proponas mil kvincent rublojn, 
mi postulas dumil. Li konsentas. 

Post lia foriro mi ricevas mendon je du portret- 
oj de Tanzenberg. Svjatecki, kiu estas antisemito, 
insultas min, nomante min juda pentristo, sed mi 
volus scii, kiu ĉe ni aĉetas artoverkojn, se ne la „fi- 
nancoj“. Sed se la „financoj“ timas la kadavrulojn 
de Svjatecki, tio ne estas mia kulpo. 

Ĉe Eva mi estas nur je la unua horo; mi trans- 
donas al ŝi la ringon kaj mi antaŭanoncas, ke post la 
edziĝo ni veturos Romon, 

Enjo ĝoje konsentas kaj — kiom ni hieraŭ am- 
baŭ silentis, tiom hodiaŭ ni babilas unu tra la alia... 

Mi rakontas al ŝi pri la mendoj, kiujn mi rice- 
vis kaj ni ĝojas komune. La portretojn mi devas fini 
antaŭ la forveturo kaj la „Judojn“ por Kartofler mi 
pentros en Romo. Poste ni revenos Varsovion, mi 
aranĝos la laborejon kaj ni vivos kiel en ĉielo... 


Farante tiujn projektojn, mi antaŭanoncas al 
Eva, ke dum la tuta vivo ni solenos feste la daton 
de la hieraŭa tago. 

Sed ŝi kaŝas la kapeton sur mia ŝultro kaj pet- 
as, ke ni pri tio ne parolu. Poste ŝi ĉirkaŭvolvas 
mian kolon per la distranĉitaj manikoj de sia maten- 
robo kaj nomas min sia granda homo... Ŝi estas pli 
pala, ol kutime, ŝiaj okuloj estas pli violkoloraj ol 
kutime, sed ŝi radias de ĝojo. 

Ah! Kia azeno mi estis, kiam, havante apud mi 
tian Virinon, mi serĉis feliĉon aliloke, en sfero, en 
kiu mi estis tute fremda, kaj kiu estis fremda por mi... 

Kian artistan naturon havas Eveto! ŝi estas mia 
fianĉino, do ŝi entuziasmiĝas tuj por tiu rolo kaj mal- 
graŭvole iom ludas la rolon de juna kaj feliĉa fianĉ- 
ino. Sed mi tute ne riproĉas tion al la amata estaĵo, 
kiu tiom da jaroj estis en teatro. 

Post tagmanĝo ni veturas al Hela Kolĉanovska. 

De la momento, kiam Eva prezentis min kiel 
sian fianĉon, la artifiko kun la maljuna almozulo 
fariĝas senkulpa kaj ne povas kaŭzi malkonsenton 
inter ambaŭ sinjorinoj. Kaj efektive Hela, sciiĝinte 
pri tio, akceptas nin korsente kaj estas feliĉigita per 
la feliĉo de Eva. Ni ridas kiel trio da frenezuloj pri 
la „did“, pri tio, kion la „did“ devis aŭskulti pri la 
pentristo Magorski. Hieraŭ mi volis mortpiki Ostŝin- 
ski'n, hodiaŭ mi admiras lian spritecon... 

Hela ridas tiel, ke ŝiaj klaraj okuloj eĉ kovriĝas 
per larmoj. Dirante paranteze, ŝi estas belega. Kiam 
en fino de l” vizito ŝi flanken klinas la kapeton, mi 
ne povas deturni de ŝi la okulojn kaj Eva mem estas 
ĝis tia grado sub influo de ŝia ĉarmo, ke poste, dum 

la tago, senkonscie Śi imitas tiun kapoklinon kaj tiun 
rigardon... 

Ni interkonsentiĝas, ke post la reveno el ekster- 
lando mi pentros la portreton de Hela, sed antaŭe, 
en Romo, mi portretos mian Eveton, se mi nur sci- 
povos transdoni tiujn trajtojn, tiel delikatajn, ke eĉ 
preskaŭ trorafinitajn, kaj tiun vizaĝon tiel senteman, 
ke ĉiu impreso respegulas sin en ĝi, kiel nubeto en 
klara akvo. 

Sed mi scipovos, kial do mi ne scipovus? 

La vespera „Fluganto“ anoncas nekredeblajn 
historiojn pri la mendoj, kiujn mi ricevis. 

Miaj enspezoj estas kalkulataj laŭ miloj. 

Eble tio estas iom la kaŭzo, ke la sekvantan 
tagon mi ricevas de Kazja leteron, dirantan, ke ŝi 
resendis al mi la ringon sub influo de kolero kaj 
ĵaluzo, sed se mi venos kaj se ni falos al piedoj de 
la gepatroj, la gepatroj permesos ankoraŭ elpetegi 
sian pardonon. 

Mi havas jam sufiĉe de tiu alpied-falado kaj de 
tiuj pardonoj. Mi tute ne respondas. Falu al iliaj 
piedoj iu alia, kaj Kazja edzigu Ostŝinski'n: mi havas 
mian Evon! 

Tamen mia silentado evidente alarmas la fami- 
lion de Suslovskij, ĉar post kelke da tagoj la sama 
sendito venas kun letero de Kazja, sed tiufoje al 
Svjatecki. 

Svjatecki montras al mi la leteron... Kazja petas 
lin, ke li venu interparoli momenton pri afero, de kiu 
dependas ŝia tuta estonteco, do ŝi fidas lian koron, 
lian honestecon, kiun ŝi divenis en li de la unua 
ekrigardo, kaj ŝi esperas, ke li ne rifuzos la peton 

de malfeliĉa virino. Svjatecki malbenas, murmuras 
ion mallaŭte pri malnoblaj filistroj, pri la neceseco, 
pendigi ilin ĉiujn kune kun la idaro, ĉe unua okazo, 


sed li iras.., 
Mi konjektas, ke ili volas per li influi min... 

XX. 


Svjatecki, kiu esence havas molan koron, evi- 
dente subjugiĝis. 

Tutan semajnon li vizitas ĉiutage gesinjorojn 
Suslovski, kaj de tri tagoj li rondiras ĉirkaŭ mi, rigard- 
ante min malserene el sub la mallevita kapo, tute 
kiel lupo... 

Fine unu tagon, ĉe la teo, li demandas min 
malafable: 

— Aŭskultu, kion vi intencas fari kun tiu 
knabino? 

— Kun kiu knabino? 

— Kun tiu Suslovska, aŭ kiel ŝi estas nomata? 

— Nenion mi intencas fari kun tiw Suslovska, 
aŭ kiel ŝi estas nomata... 

Sekvas momento da silento, post kiu Svjatecki 
ree diras: 

— Ŝi ploregas tie dum tutaj tagoj, ke mi eĉ ne 
povas tion rigardi... 

Jen, kiel honesta animo! 

En tiu-ĉi momento ankaŭ lia voĉo tremas emo- 
cie, sed li gruntas kiel rinocero kaj aldonas: 


Literatura Aldono. —6 si 


— Honesta homo ne agas tiel. 

— Svjatecki, vi komencas rememorigi al mi pa- 
ĉjon Suslovski! 

— Povas esti... mi preferas rememorigi paĉjon 
Suslovski, ol agi maljuste kontraŭ lia filino. 

— Mi petas vin, lasu min trankvile. 

— Bone! mi povas eĉ tute vin ne koni. 

Tiel finiĝas nia interparolo, kaj de tiu-ĉi mo- 
mento mi ne parolas kun Svjatecki. 

Ni ŝajnigas, ke ni ne konas unu la alian, kio 
estas des pli amuza, ke ni loĝas ĉiam kune, trinkas 
matene la teon kune, kaj neniu el ni ambaŭ ekpensas 
forlasi la laborejon kaj ekloĝi aliloke. 

La difinita dato de mia edziĝo kun Eva pro- 
ksimiĝas... 

Per interpero de la „Fluganto“ la tuta Varsovio 
scias jam pri tio... Ciuj rigardas nin, ĉiuj admiras 
Evon. Kiam ni estis en la ekspozicio oni ĉirkaŭis 
nin tiel, ke ni ne povis trapuŝi nin tra la amaso. 

Mia nekonata amikino sendis al mi refoje ano- 
niman leteron, en kiu ŝi avertas min, ke Eva ne estas 
ĝusta edzino por tia homo kiel mi... 

„Mi ne kredas tion, kion oni rakontas pri la . 
rilatoj inter fraŭlino Adami kaj sinjoro Ostŝinski, 
(skribas mia amikino) sed vi, majstro, bezonas edzin- 
on, kiu oferus sin tute al via gloro kaj grandeco; kaj 
fraŭlino Adami estas mem artistino kaj ŝi, zorgante 
por si, forkondukos la akvon al sia propra muelejo...“ 

Svjatecki vizitas konstante Suslovski'jn, sed ŝajne 
jam kiel konsolanto, ĉar ja ankaŭ Suslovskij devas 
scii pri miaj intencoj. 

Mi ricevis por Eva nelimigitan forpermeson de 


la teatra direkcio. Eva komencas frizi sin kiel vilaĝa 
sinjoridino, vestas sin tre modeste kaj surmetas vest- 
ojn butonumatajn ĝis la kolo. Tio ornamas ŝin treege. 

La sceno, okazinta en la vestejo, ne ripetiĝis eĉ 
unu fojon. Eveto ne permesas! Maksimume mi havas 
la rajton kisi ŝiajn manojn. Tio malpanciencigas min 
senmezure, kaj mi flatas al mi, opiniante, ke ankaŭ ŝin... 

Ŝi amas min pasie. Tutajn tagojn ni pasigas 
kune, Mi komencis doni al ŝi lecionojn de desegnado. 

Ŝi treege ŝatas tiujn lecionojn kaj la pentrarton 
Ĝenerale. 

XXI. 


Ho Zeŭso fulmbatanta! kion vi rigardas el supro 
de via Olimpo. 

Okazas aferoj, pri kiuj ne sonĝis la filozofoj. 

Antaŭtage de mia edziĝo venas al mi Svjatecki, 
ekpuŝas min per kubuto kaj flanken turnante sian 
distaŭzitan kapon, li diras malserene: 

— Vladek, ĉu vi scias? mi plenumis krimon. 

— Nu, fine vi ekparolis! mi respondas — kian 
krimon? 

Svjatecki rigardas ĉiam la plankon kaj parolas 
kvazaŭ al si mem: 

— Ĉar, se tia drinkulo kiel mi, tia idioto sen- 
talenta, tia bankrotulo morala kaj fizika edzinigas tian 
knabinon, kiel Kazia, tio estas vere krimo! 

Mi ne kredas miajn orelojn, tamen mi impete 
ĉirkaŭbrakas la kolon de Svjatecki, ne atentante tion, 
ke li min forpuŝas. 

Lia edziĝo okazos post kelke da tagoj... 


XXII. 


Post kelkmonata restado en Romo, mi kun Eva 
ricevas grandiozan karton, invitantan nin al la edziĝa 
ceremonio de Ostŝinski kun sinjorino Helena Turno, 
primo voto Kolĉanovska. 

Ni ne povas veturi, ĉar la sano de Eva ne per- 
mesas tion. 

Eva pentras ĉiam kaj faras grandegajn progres- 
ojn. Mi ricevis medalon en Buda-Peŝto. lu kroata 
riĉegulo aĉetis mian pentraĵon. Mi kontraktis ankaŭ 
rilatojn kun Goupil. 


XXIII. 


En Verono naskiĝas al mi filo... 

Eĉ Eva mem diras, ke tian infanon ŝi neniam 
Vidis... 

Eksterordinara!... 


XXIV. 


De kelke da monatoj ni estas en Varsovio. 

Mi aranĝis grandiozan laborejon. 

Ni vizitas sufiĉe ofte Ostŝinski”jn. 

Li vendis la „Fluganton“ kaj estas nun „prezid- 
anto de Societo por disdonado de hordea grio al la- 
boristoj senigitaj de okupo“. Nenio povas doni ideon 
pri lia grandanimeco kaj pri la estimo, kiu lin ĉir- 
kaŭas. Min li frapetas sur la ŝultron kaj diras al mi: 
„nu, favoranto!“ Li protektas ankaŭ literaturajn ta- 
lentojn kaj akceptas ĉe si ĉiumerkrede. 

Ŝi estas ĉiam belega, kiel sonĝo... 

Infanojn ili ne havas. 


87 


XXV. 


Savu! ali mi mortos de rido... 

El Parizo alveturis gesinjoroj Svjatecki. Ŝi al- 
prenas pozojn kiel edzino de artisto el la „ora cigan- 
aro“; li portas silkajn ĉemizojn, egale tonditan frunt- 
haraĵon kaj barbon kojnforman... Cion mi komprenas! 
mi komprenas, ke ŝi povis ordigi liajn kutimojn, la 
karakteron, sed kiamaniere ŝi ordigis lian distaŭzitan 
kapharaĵon, tio restos por mi eterna enigmo. 

Svjatecki ne ĉesis fari „kadavrulojn“, sed li pentr- 
as ankaŭ bildojn idiliajn. Li havas multe da sukceso. Li 
faras ankaŭ portretojn, sed tiuj ĉi malpli prosperas al li, 
ĉar ilia haŭtkoloreco rememorigas ĉiam la „kadavrulojn“. 

Mi demandis lin kiel malnova amiko, ĉu li estas 
feliĉa kun sia edzino. Li diris al mi, ke li neniam 
revis pri simila feliĉo. Mi konfesas, ke Kazja montr- 
iĝis, en bona senco, alia ol mi esperis. ; 

Ankaŭ mi estus tute feliĉa, se ne estus tio, ke 
Eva bedaŭrinde komencas malsaneti kaj krom tio 
estas ofte tre incitita. Mi aŭdis foje nokte, kiel ŝi 
ploris. Mi scias la kaŭzon! Ŝi sopiras al teatro. Ŝi 
silentas, sed sopiras... 

Mi komencis la portreton de sinjorino Ostŝinska. 
Simple dirante, nekomparebla virino! La konsidero je 
Ostŝinski ne detenus min ja... Kaj se ne estus la 
cirkonstanco, ke mi ĝis nun treege amas Kazjon, tiam 
mi ne scius... 

Sed mi treege amas Evon — treege! 

